open-index/open-wikipedia-markdown huggingface dataset:
টাকি, উত্তর চব্বিশ পরগনা

**টাকি** ভারতের পশ্চিমবঙ্গ রাজ্যের উত্তর চব্বিশ পরগনা জেলার একটি শহর ও প্রাচীন পৌরসভা এলাকা।

## ইতিহাস
১৮৬৯ সালে টাকি পুরসভার প্রতিষ্ঠা হয়। ওই সময়ে টাকির বেশির ভাগ জায়গা ছিল জঙ্গলে ভরা। রাজা প্রতাপাদিত্যের বংশধর কৃষ্ণদাস রায়চৌধুরী টাকিতে বসতি স্থাপন করেন। বর্তমান ইছামতি নদীর সে সময়ে নাম ছিল যমুনা-ইছামতী। কৃষ্ণদাসের চেষ্টায় টাকি সম্ভ্রান্ত এবং ব্রাহ্মণ পরিবারের বাসভূমিতে পরিণত হয়। নন্দদুলালের বিগ্রহ স্থাপনের জন্য টাকিতে জালালপুর গ্রামের বেশ নামডাক ছিল। রাজা মানসিংহ প্রতাপাদিত্যের সাম্রাজ্যে আক্রমণ শানানোর জন্য টাকিতে আশ্রয় নিয়েছিলেন। দু’পক্ষের লড়াই হয় বসিরহাটের সংগ্রামপুরে। প্রতাপাদিত্যের সৈন্যদলকে তাড়া করে মানসিংহের বাহিনী। টাকি শ্মশানের পাশ দিয়ে ইছামতী পার হয়ে রক্ষা পায় প্রতাপাদিত্যের দলবল। সেই ইতিহাসকে মনে রেখেই শ্মশান-সংলগ্ন রাস্তার নাম পরে রাখা হয় মানসিংহ রোড। রাজা কৃষ্ণচন্দ্রের আমলে টাকি কুলেশ্বরী কালীবাড়ি প্রতিষ্ঠা হয়।

টাকির কাছেই ইছামতী নদীর তীরে সোলাদানার বাগুন্ডিকে ইস্ট ইন্ডিয়া কোম্পানি লবণ ব্যবসার কেন্দ্র স্থাপন করে। যেটি বর্তমানে বসিরহাট হিসেবে খ্যাত।

রাজা রামমোহন রায়ের পরামর্শে এবং খ্রিস্টান মিশনারি আলেকজান্ডার ডাফের পরিচালনায় জমিদার কালীনাথ ১৮৩২ সালের ১৪ জুন টাকিতে একটি ইংরেজি মাধ্যম স্কুল স্থাপন করেন। তার চেষ্টায় টাকিতে শিক্ষা-সংস্কৃতির উন্নয়ন ঘটে। ১৮৫১ সালে টাকি সরকারী স্কুল ও ১৮৬২ সালে বালিকা বিদ্যালয় স্থাপন হয়। 

টাকি অঞ্চলে মধুসূদন চক্রবর্তী বসবাস করতেন,যিনি ১৯৫১ সালে সানফ্রান্সিসকো থেকে চিত্র প্রতিযোগিতায় বিশেষ সম্মানে সম্মানিত হন। তিনি ইতিহাস খ্যাত বারোভুঁয়া শ্রী বিনোদ রায়ের নবম উত্তর পুরুষ ছিলেন।

## ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল  । সমুদ্র সমতল হতে এর গড় উচ্চতা হল ৫&nbsp;মিটার (১৬&nbsp;ফুট)।

## Gallery

Image:Taki ViewFromGuestHouse.jpg|Ichamati 
File:Boat On the Ichhamati.From Taki-Saidpur.JPG|Ichhamati
File:Kali Puja in Taki.JPG|Kali Puja


## জনসংখ্যার উপাত্ত
ভারতের ২০০১ সালের আদম শুমারি অনুসারে টাকি শহরের জনসংখ্যা হল ৩৭,৩০২ জন। এর মধ্যে পুরুষ ৫৩%, এবং নারী ৪৭%।

এখানে সাক্ষরতার হার ৬৮%, । পুরুষদের মধ্যে সাক্ষরতার হার ৭৩%, এবং নারীদের মধ্যে এই হার ৬১%। সারা ভারতের সাক্ষরতার হার ৫৯.৫%, তার চাইতে টাকি শহরের সাক্ষরতার হার বেশি।

এই শহরের জনসংখ্যার ১০% হল ৬ বছর বা তার কম বয়সী।

## তথ্যসূত্র

## বহিঃসংযোগ

বিষয়শ্রেণী:উত্তর চব্বিশ পরগনা জেলার শহর ও নগর
বিষয়শ্রেণী:পশ্চিমবঙ্গের শহর
রবোটিক্সের তিনটি সূত্র

আইজাক আসিমভ ১৯৪২ সালে প্রকাশিত তার *রানএরাউন্ড* (Runaround) গল্পে **রবোটিক্সের তিনটি সূত্র** এর অবতারণা করেন।

## সূত্রত্রয়
;;;সূত্র তিনটি নিম্নরূপ-

;প্রথম সূত্র 
রোবট কখনো মানুষের ক্ষতি করবে না বা কোনো মানুষের কোনো ক্ষতি হতে দেবে না।

;২য় সূত্র 
রোবট অবশ্যই মানুষের নির্দেশ মেনে চলবে যদি না সেই নির্দেশ তার প্রথম সূত্রকে লঙ্ঘন করে।

;৩য় সূত্র 
রোবট সর্বদাই নিজেকে রক্ষা করবে যদি না তা প্রথম ও দ্বিতীয় সূত্রকে লঙ্ঘন করে।

আসিমভের এই তিনটি সূত্র পরবর্তীকালে বিভিন্ন কল্পকাহিনী এবং চলচ্চিত্রে ব্যবহৃত হয়। পরবর্তীতে তিনি এর প্রথম সূত্রের পরিবর্তন করেন।
## ইতিহাস

## তথ্যসূত্র

বিষয়শ্রেণী:কাল্পনিক বিধি
বিষয়শ্রেণী:রোবটবিজ্ঞান
বিষয়শ্রেণী:আইজাক আসিমভ
টাকি (দ্ব্যর্থতা নিরসন)

**টাকি** বলতে বোঝানো হতে পারে -
* টাকি/টাকী - ভারতের পশ্চিমবঙ্গে অবস্থিত একটি গঞ্জ এলাকা;
* টাকি - এক প্রকার মাছবিশেষ;
* টাকি - একটি ফরাসি শব্দ;
* টাকি - একটি স্প্যানিশ শব্দ।
হুমায়ুন কবির

**হুমায়ুন কবির** (২২ ফেব্রুয়ারি ১৯০৬ - ১৮ আগস্ট ১৯৬৯) ছিলেন একজন ভারতীয় বাঙালি শিক্ষাবিদ, রাজনীতিবিদ, লেখক ও দার্শনিক। তাঁর জন্ম অবিভক্ত বাংলার (বর্তমান বাংলাদেশের) ফরিদপুরের কোমরপুর গ্রামে। তিনি দুই দফায় ভারতের শিক্ষামন্ত্রীর দায়িত্ব পালন করেন। প্রথম দফায় জওহরলাল নেহরুর মন্ত্রীসভায় এবং এর পরবর্তীকালে আরেকবার। এছাড়া তিনি বিজ্ঞান ও সংস্কৃতি বিষয়ক মন্ত্রী হিসেবেও দায়িত্ব পালন করেছেন।

## জন্ম ও শিক্ষা
জেলা ম্যাজিস্ট্রেট খান বাহাদুর কবিরুদ্দিন আহমদ তাঁর পিতা। নওগাঁ কে.ডি. সরকারি উচ্চ বিদ্যালয় থেকে ইংরেজিতে লেটারসহ প্রথম বিভাগে ম্যাট্রিকুলেশন (১৯২২) পাশ। অতঃপর কলকাতা প্রেসিডেন্সি কলেজে ভরতি। এই কলেজ থেকে ইংরেজিতে লেটারসহ প্রথম বিভাগে তৃতীয় স্থান অধিকার করে আই. এ. (১৯২৪), ইংরেজিতে প্রথম শ্রেণিতে প্রথম স্থান অধিকার করে বি.এ. অনার্স (১৯২৬) এবং ইংরেজিতে প্রথম শ্রেণিতে প্রথম স্থান অধিকার করে এম. এ. (১৯২৮) ডিগ্রি লাভ। সরকারি বৃত্তি পেয়ে উচ্চশিক্ষা লাভের জন্য ইংল্যান্ড গমন (১৯২৮)। অক্সফোর্ড বিশ্ববিদ্যালয়ের এক্সেটার কলেজে ভরতি। অক্সফোর্ড ইউনিয়নের সেক্রেটারি নির্বাচিত। অক্সফোর্ড থেকে দর্শন, ইতিহাস ও অর্থনীতিতে প্রথম শ্রেণিতে প্রথম স্থান অধিকার করে বি. এ. অনার্স ডিগ্রি লাভ (১৯৩১)।

## কর্মজীবন
হুমায়ুন কবির চতুরঙ্গ  সাহিত্য পত্রিকার প্রতিষ্ঠাতা ও সম্পাদক ছিলেন। মার্কসবাদ ও শরৎচন্দ্র সম্পর্কেও তার মূল্যবান রচনা আছে। দর্শন ও সমাজতত্ত্ব সম্পর্কে বাংলা ও ইংরেজি ভাষায় তিনি বহু গ্রন্থ ও গবেষণামূলক প্রবন্ধ রচনা করেছেন।

## নির্বাচিত রচনাবলি
* *স্বপ্নসাধ* (কবিতা) 
* *সাথী* (কবিতা) 
* *নদী ও নারী* (উপন্যাস) 
* *ইমানুয়েল কান্ট* (১৯৩৬)
* *শরৎ সাহিত্যের মূলতত্ত্ব* (১৯৪২) 
* *বাংলার কাব্য* (১৯৪৫)  (সমালোচনা গ্রন্থ) 
* *মার্ক্সবাদ* (১৯৫১)
* *মীর্জা আবু তালিব খান* (১৯৬১)
* *Poetry, Monads and Society* (1941)
* *Muslim Politics in Bengal* (1943)
* *রবীন্দ্রনাথ ঠাকুর* (১৯৪৫)
* " শিক্ষক ও শিক্ষার্থী " ( প্রবন্ধ)

## তথ্যসূত্র

বিষয়শ্রেণী:১৯০৬-এ জন্ম
বিষয়শ্রেণী:১৯৬৯-এ মৃত্যু
বিষয়শ্রেণী:বাঙালি লেখক
বিষয়শ্রেণী:প্রেসিডেন্সি বিশ্ববিদ্যালয়, কলকাতার প্রাক্তন শিক্ষার্থী
বিষয়শ্রেণী:ফরিদপুরের ব্যক্তি
বিষয়শ্রেণী:ভারতীয় মুসলিম
বিষয়শ্রেণী:পশ্চিমবঙ্গের ভারতীয় জাতীয় কংগ্রেসের রাজনীতিবিদ
বিষয়শ্রেণী:ভারতের শিক্ষামন্ত্রী
বিষয়শ্রেণী:তৃতীয় লোকসভার সদস্য
বিষয়শ্রেণী:চতুর্থ লোকসভার সদস্য
বিষয়শ্রেণী:পশ্চিমবঙ্গের লোকসভা সদস্য
বিষয়শ্রেণী:বাংলা ভাষার লেখক
বিষয়শ্রেণী:ভারতীয় বেসামরিক কর্মচারী
বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:২০শ শতাব্দীর বাঙালি
বিষয়শ্রেণী:২০শ শতাব্দীর ভারতীয় মুসলিম
কোর্মা

**কোর্মা** হ'ল  ভারতীয় উপমহাদেশ থেকে উৎপন্ন। কোর্মা একটি মাংসের পদ যা দই দিয়ে রান্না করা হয়। এটি একটি বিশেষ পদ যা সাধারণত বিশেষ অনুষ্ঠানে পরিবেশিত হয়। এটির স্বাদ খানিকটা মিষ্টি।

## উপকরণ
মাংস, দই, কাঁচামরিচ, গরম মশলা, ঘি লাগে।

## বিভিন্নতা
thumb|250px|পটলের কোর্মা
বিভিন্ন ধরনের কোর্মা হয়। বানানোর প্রণালীর উপর এর স্বাদ ও গুণগত মান নির্ভর করে।
* চিকেন কোর্মা
* মাটন কোর্মা
* চিকেন সাদা দম কোর্মা
* সবজি কোর্মা

## পরিবেশনা
ঘরোয়া অনুষ্ঠা,  বিয়ে, জন্মদিন, ইত্যাদিতে পরিবেশন করা হয়।

## পুষ্টিমান
প্রচুর তেল এবং আমিষ থাকার জন্য এটি খুব উঁচু পুষ্টিমানযুক্ত খাবার।
## তথ্যসূত্র

## আরও দেখুন
* জাহাজি কালিয়া
* ঢাকাইয়া কোরমা
* খাদ্য

## বহিঃসংযোগ

বিষয়শ্রেণী:বাংলাদেশের খাদ্য
বিষয়শ্রেণী:বাংলার খাদ্য
বিষয়শ্রেণী:ভারতীয় রন্ধনশৈলী
বিষয়শ্রেণী:বাংলাদেশী রন্ধনশৈলী
বিষয়শ্রেণী:পাকিস্তানি রন্ধনশৈলী
বিষয়শ্রেণী:মুঘল রন্ধনশৈলী
বিষয়শ্রেণী:মুহাজির রন্ধনশৈলী
বিষয়শ্রেণী:জাতীয় পদ
বিষয়শ্রেণী:তেলেঙ্গানার রন্ধনশৈলী
বিষয়শ্রেণী:উত্তরপ্রদেশী রন্ধনশৈলী
বিষয়শ্রেণী:বাঙালি খাবার
বিষয়শ্রেণী:ভারতীয় তরকারি
বিষয়শ্রেণী:পাকিস্তানি মুরগির পদ
বিষয়শ্রেণী:নারকেল ধারণকারী খাদ্য
বিষয়শ্রেণী:বাদামের খাবার
আখের রস

যন্ত্র দিয়ে আখ গাছের লম্বা কাণ্ডের ভিতরের যে মিষ্টি রস পিষে বের করে সেটাকে **আখের রস** বলে।
আখের রস দিয়ে গুড় ও চিনি তৈরি করা হয়।

## গ্যালারী
থাম্ব|কাটা আখ
থাম্ব|হস্তচালিত আখ মাড়াই যন্ত্র
থাম্ব|যন্ত্রচালিত আখ মাড়াই যন্ত্র
থাম্ব|আখ মাড়াই যন্ত্র থেকে রস সংগ্রহ
থাম্ব|গ্লাস ভর্তি আখের রস

## প্রস্তুত প্রক্রিয়া
প্রথমে জমি হতে আখ সংগ্রহ করা হয় | পরে আখের মাথার অংশ কেটে আখ পরিষ্কার করা হয়ে | এতে প্রথমে আখের গায়ের ময়লা পরিষ্কার করে পরিষ্কার পানিতে ধুয়ে নিতে হয় | এবার আখ মাড়াইকরণ যন্ত্র চালু করে আখ যন্ত্রের মাঝে দিতে হয় | এতে যন্ত্রের ৩টি রোলারের চাপে আখ পিষ্ট হয় এবং রস আলাদা হয়ে যায়, তখন এ রস সংগ্রহ করা হয় |

## পরিবেশন প্রণালী
বাংলাদেশএ গরমের দিনে, রোজা , ইফতারএ , বা ক্লান্তি মেটাতে আখের রসের বিপুল জনপ্রিয়তা লক্ষ্য করা যায় । গ্লাসে রস ছেঁকে বরফ সহ অথবা শুধু রস পরিবেশিত হয় |

## তথ্যসূত্র

বিষয়শ্রেণী:বাংলাদেশের খাদ্য
বিষয়শ্রেণী:ইফতারি
বিষয়শ্রেণী:সিরা
বিষয়শ্রেণী:অ্যালকোহলমুক্ত পানীয়
বিষয়শ্রেণী:বর্মী রন্ধনশৈলী
বিষয়শ্রেণী:ভারতীয় পানীয়
বিষয়শ্রেণী:রস
সেমাই

**সেমাই** বাঙালি রন্ধনশৈলিতে একটি মিষ্টি জাতীয় খাদ্য। অতি চিকন করে বানানো আটার ফালিকে দুধ, চিনি, গরম মশলা ও কিসমিস সহকারে সেমাই রান্না করা হয়। ক্ষেত্রবিশেষে আটার পরিবর্তে চালের গুড়ো ব্যবহার করা হয়। বাংলাদেশে এটি খুবই জনপ্রিয় খাবার, বিশেষ করে বাঙালিদের ঈদুল ফিতর উৎসবের এটি একটি অবিচ্ছেদ্য অঙ্গ এবং বাংলাদেশের গ্রামাঞ্চলে কোথাও কোথাও এই উৎসব *সেমাই ঈদ* নামেও পরিচিত।

## নামকরণ ও ইতিহাস
বাংলা অভিধানে সেমাই শব্দটাকে কোথাও বলা হয়েছে দেশি, কোথাও বলা হয়েছে হিন্দি। ভাষাতাত্ত্বিক পণ্ডিত সুনীতিকুমার চট্টোপাধ্যায় এর মতে, গ্রিক শব্দ সেমিদালিস থেকে সেমাই শব্দের উৎপত্তি। যদিও এটি সরাসরি ঘটেনি। সেমিদালিস শব্দের মূল অর্থ হলো ময়দা। ময়দা অবশ্য ফারসি শব্দ। এই সেমিদালিস শব্দ সংস্কৃত ভাষায় প্রবেশ করে সমিদা রূপ ধারণ করে। সমিদা থেকেই সেমাই, সেমিয়া ইত্যাদি শব্দ তৈরি হয়।

## প্রস্তুতপ্রণালী
সেমাই দুই প্রকার। যথা হাতে তৈরী সেমাই ও মেশিনে তৈরী সেমাই। 
সেমাই আটার মণ্ডকে সরু ও দীর্ঘ ফালিতে ভাগ করে প্রস্তুত করা হয়। বর্তমানে সেমাই মূলত যান্ত্রিক পদ্ধতিতে মেশিনে তৈরি করা হয়, যা বাজারে প্যাকেটজাত করে বিক্রয় করা হয়। তবে পূর্বে ঘরে সেমাই তৈরির চল ছিল, যা মূলতঃ বাড়ির মেয়েরা হাতে কেটে তৈরি করতেন এবং এটি বেশ সময়সাপেক্ষ একটি প্রক্রিয়া।

## রকমফের
মূলতঃ দুই প্রকার: সেমাই বা খিল সেমাই ও লাচ্ছা বা লাচ্চা সেমাই।

## রন্ধনপ্রণালী
### দুধ সেমাই
সেমাই প্রথমে তেল ছাড়া বা তেল (বা ঘি)  দিয়ে বাদামী বর্ণ ধারণ করা পর্যন্ত ভেজে নিতে হয়। এরপর দুধ আগুনে জ্বাল দিয়ে ঘন করা হয়। এ পর্যায়ে দুধে পরিমাণ মতো এলাচ, দারুচিনি ইত্যাদি গরম মশলা মেশানো হয়। এর পর তাতে রুচি মাফিক চিনি মেশানো হয়। অতঃপর মশলা ও চিনি মেশানো ঘন দুধে ভাজা সেমাই মিশিয়ে কিছুক্ষণ নেড়ে রান্না করা হয়। অতঃপর কিসমিস দেয়া হয় এবং আরো কিছুক্ষণ আগুনে রাখা হয়।

### শুকনা সেমাই
## পরিবেশন পদ্ধতি

সেমাই পরিবেশন করা হয় ছোট বাটিতে।  কখনও কখনও পেস্তা বাদাম ছিটিয়ে পরিবেশন করা হয়।

## তথ্যসূত্র

বিষয়শ্রেণী:বাংলাদেশী রন্ধনশৈলী
বিষয়শ্রেণী:ভারতীয় রন্ধনশৈলী
বিষয়শ্রেণী:পাকিস্তানি রন্ধনশৈলী
বিষয়শ্রেণী:সিন্ধি রন্ধনশৈলী

বিষয়শ্রেণী:বাঙালি রন্ধনশৈলী
বিষয়শ্রেণী:বাংলাদেশী মিষ্টান্ন
বিষয়শ্রেণী:ভারতীয় মিষ্টান্ন
বাতাসা

**বাতাসা** বাংলাদেশ, ভারত এবং পাকিস্তানের একটি জনপ্রিয় মিষ্টিজাতীয় খাবার। এটি ময়দা, চিনি, এবং ঘি দিয়ে তৈরি করা হয়। বাতাসা তৈরির জন্য, প্রথমে ময়দা, চিনি এবং ঘি মিশিয়ে একটি নরম মণ্ড তৈরি করা হয়। এরপর, এই মণ্ড থেকে ছোট ছোট বল তৈরি করে গরম তেলে ভেজে নেওয়া হয়। ভাজা হয়ে গেলে, বাতাসাগুলো ঠান্ডা করে পরিবেশন করা হয়। বাতাসা বিভিন্ন আকারে এবং আকৃতিতে তৈরি করা যেতে পারে। বাংলাদেশ ও ভারতের পশ্চিমবঙ্গে হিন্দুরা বাতাসা পূজার প্রসাদ হিসাবে ব্যবহার করেন। অনেক হিন্দু মন্দিরে "হরির লুট" নামে বাতাসা মানুষের মাঝে ছড়িয়ে দেওয়ার রীতি আছে। 

২০২৫ সালে শরীফ ওসমান হাদী তার নির্বাচনী প্রচারণা এবং সমাবেশে মুড়ি-বাতাসা খাওয়ানোর প্রচলন করে ।  ছোট বাতাসায় ক্যালরির পরিমাণ প্রায় ১০০ শতাংশ থাকে। যাদের ডায়াবেটিস আছে তাদের বাতাসা এড়িয়ে চলা উচিত। কদমা, বাতাসা, মুরলি কোথাও ‘সাজ খাবার’ আবার কোথাও ‘মিঠাই’ নামে পরিচিত। সারা বছরই এসবের চাহিদা থাকে। তবে ডিসেম্বর থেকে এপ্রিল-পাঁচ মাস গ্রামগঞ্জে বিভিন্ন মেলার সময় বাতাসার চাহিদা বাড়ে। বৈশাখ মাসে বাতাসার চাহিদা থাকে সবচেয়ে বেশি।
## বাতাসার ধরণ
* **চিনি বাতাসা**: এটি সবচেয়ে সাধারণ ধরণের বাতাসা। এটি শুধুমাত্র চিনি দিয়ে তৈরি করা হয়।
* **এলাচ বাতাসা**: এতে এলাচ গুঁড়ো মিশিয়ে তৈরি করা হয়।
* **পেস্তা বাতাসা**: এতে পেস্তা গুঁড়ো মিশিয়ে তৈরি করা হয়।
* **কাঁঠাল বাতাসা**: এতে কাঁঠালের টুকরা মিশিয়ে তৈরি করা হয়।
* **নারকেল বাতাসা**: এতে নারকেলের গুঁড়ো মিশিয়ে তৈরি করা হয়।

## উপকরণ
* চিনি 
* দুধ 
* খাবার সোডা

## প্রস্তুত প্রণালী
কড়াইতে চিনি অথবা গুড়, জল একসঙ্গে ফোটাতে হবে। ফুটে উঠলে দুধ দিয়ে ফেনার মতো ময়লা পরিষ্কার করে খাবার সোডা দেওয়া হয়। ঘন ঘন হলে গোল চামচের এক চামচ করে বাঁশের ডালায় ফেলে ঠান্ডা করে জমিয়ে নিয়ে বাতাসা তৈরী করা হয়।

## ব্যবহার

সাধারণত পৌষ সংক্রান্তিতে কদমা, বাতাসা, তিলের খাজা বেশি খাওয়া হয়। মেলা, রথ প্রভৃতিতে বাতাসা অবিচ্ছেদ্য অনুষঙ্গ। লক্ষ্মীপূজাতেও এর ব্যবহার আছে।

## সমস্যা
বাঙালির অতিথি আপ্যায়নে বাতাসার ব্যবহারের রীতি বেশ পুরনো। বিভিন্ন লেখকের গল্পে লেখায় এর পরিচয় পাওয়া যায়। পশ্চিমবঙ্গে প্রায় ২৫০০ কদমা বাতাসা ও নকুলদানা তৈরির ছোট ‘কারখানা’ রয়েছে। বর্ধমানের নীলপুর, মালদার হরিশ্চন্দ্রপুর, গড়িয়া-বেলেঘাটা, উত্তরবঙ্গের বালুরঘাটে প্রচুর কারিগর বাতাসা-নকুলদানা তৈরির সঙ্গে যুক্ত। ভাল চাহিদা থাকা সত্বেও বাতাসা-নকুলদানা-কদমাকে তেমন ভাবে বাজারজাত করায় সমস্যা আছে। তবে এই প্রাচীন কুটির শিল্পের হাল ফেরাতে পশ্চিমবঙ্গ রাজ্য সরকার আসরে নেমেছে। পশ্চিমবঙ্গ  রাজ্য সরকার  ক্লাস্টার তৈরি-করে রপ্তানি করার বিভিন্ন পদক্ষেপ করার পরিকল্পনা নিয়েছে।

## পরিকল্পনা
পশ্চিমবঙ্গ রাজ্যসরকারের খাদি গ্রামদ্যোগের উদ্যোগে ক্লাস্টার তৈরি করে কারিগরদের এক ছাদের তলায় এনে প্রথমে ছোটছোট ‘হাব’ তৈরি করার পরিকল্পনা নেওয়া হয়েছে। সেখানেই আধুনিক প্রযুক্তির ব্যবহারের প্রশিক্ষণ দেওয়া হবে কারিগরদের। উদ্যোক্তাদের অভিমত, ওড়িশা, উত্তরপ্রদেশে বাতাসা কদমা এবং দেশের দক্ষিণের রাজ্যগুলিতে নকুলদানার চাহিদা রয়েছে। হাবে তৈরি হওয়া কদমা নকুললদানা বাতাসা আধুনিক প্রযুক্তিতে প্যাকেটজাত করে রপ্তানি করার পরিকল্পনা নেওয়া হয়েছে। ফলত কারিগর ও ব্যবসায়ী, উভয় পক্ষই লাভবান হবেন বলে মনে করছেন খাদি গ্রামোদ্যোগের কর্তারা।

## আরও দেখুন
* নকুলদানা
* তিলের খাজা
* কদমা

## তথ্যসূত্র

বিষয়শ্রেণী:বাংলাদেশের খাদ্য
বিষয়শ্রেণী:বাংলার মিষ্টি
বিষয়শ্রেণী:বাংলার খাদ্য
বিষয়শ্রেণী:মিষ্টান্ন
বিষয়শ্রেণী:মিষ্টি
জাম্বুরা

**জাম্বুরা** বা **বাতাবি লেবু** বা  **তুরুনজা** () এক প্রকার লেবু জাতীয় টক-মিষ্টি ফল। এর ইংরেজি নাম Pomelo (pummelo বা pommelo) এবং বৈজ্ঞানিক নাম *Citrus maxima (সাইট্রাস ম্যাক্সিমা) * বা *Citrus grandis (সাইট্রাস গ্র্যান্ডিস) *।  বিভিন্ন ভাষায় এটি পমেলো, জাবং, শ্যাডক, তরুনজা ইত্যাদি নামে পরিচিত। বাংলাদেশের কিছু কিছু এলাকায় একে ছোলমও বলা হয়, এবং মৌলভীবাজার জেলার জুড়ি উপজেলাধীন সাগরনাল এর লোক এটাকে মাতুল জামির। কাঁচা ফলের বাইরের দিকটা সবুজ এবং পাকলে হালকা সবুজ বা হলুদ রঙের হয়। এর ভেতরের কোয়াগুলো সাদা বা গোলাপী রঙের। এর খোসা বেশ পুরু এবং খোসার ভিতর দিকটা ফোম এর মত নরম । লেবু জাতীয় ফলের মধ্যে এটাই সবচেয়ে বড়; যা ১৫-২৫ সেমি ব্যাস বিশিষ্ট হয়ে থাকে। এর ওজন ১-২ কেজি হয়। এর আদিভূমি দক্ষিণ ও দক্ষিণ-পূর্ব এশিয়া।

## গুণাগুণ

প্রতি ১০০ গ্রাম ভোজ্য বাতাবি লেবু বা জাম্বুরায় রয়েছে খাদ্যশক্তি ৩৮ কিলোক্যালরি। প্রোটিন ০.৫ গ্রাম। স্নেহ ০.৩ গ্রাম। শর্করা ৮.৫ গ্রাম। খাদ্যআঁশ ১ গ্রাম। থায়ামিন ০.০৩৪ মিলি গ্রাম। খনিজ লবণ ০.২০ গ্রাম। রিবোফ্লেভিন ০.০২৭ মিলি গ্রাম। নিয়াসিন ০.২২ মিলি গ্রাম। ভিটামিন বি২ ০.০৪ মিলি গ্রাম। ভিটামিন বি৬ ০.০৩৬ মিলি গ্রাম। ভিটামিন সি ১০৫ মিলি গ্রাম। ক্যারোটিন ১২০ মাইক্রো গ্রাম। আয়রন ০.২ মিলি গ্রাম। ক্যালসিয়াম ৩৭ মিলি গ্রাম। ম্যাগনেসিয়াম ৬ মিলিগ্রাম। ম্যাংগানিজ ০.০১৭ মিলিগ্রাম। ফসফরাস ১৭ মিলিগ্রাম। পটাশিয়াম ২১৬ মিলিগ্রাম। সোডিয়াম ১ মিলিগ্রাম। জাম্বুরা একটি ভিটামিন সমৃদ্ধ ফল। এর পুষ্টিমান অনেক উন্নত।

## রোগ প্রতিরোধ ক্ষমতা

**জাম্বুরা** ঠান্ডা, সর্দি-জ্বর জনিত সমস্যার জন্য খেলে ভাল ফলাফল পাওয়া যায় । এটি শরীরের রোগ প্রতিরোধ ক্ষমতা বাড়াতে সহায়তা করে। জাম্বুরাতে বিদ্যমান বায়োফ্লভনয়েড বেশি থাকায় ব্রেস্ট ক্যান্সারের সংক্রমণ থেকে রক্ষা করে। ভিটামিন ‘সি’ বেশি থাকায় রক্তনালির সংকোচন-প্রসারণ ক্ষমতা বৃদ্ধি পাওয়ায় ডায়াবেটিস, জ্বর, নিদ্রাহীনতা, মুখের ভেতরে ঘা, পাকস্থলী ও অগ্ন্যাশয়ের বিভিন্ন রোগ নিয়ন্ত্রণে সাহায্য করে। কোলেস্টেরল নিয়ন্ত্রণ করে, সেই সঙ্গে বিভিন্ন ধরনের হৃদরোগের হাত থেকে রক্ষা করে।  নিয়মিত জাম্বুরা খেলে কোষ্ঠকাঠিন্য দূর হয় ও পেটের নানা রকম হজমজনিত সমস্যার প্রতিকার হয়।

## ছবি গ্যালারি


Image:Citrus maxima0.jpg|গাছে ধরে থাকা জাম্বুরা
Image:Citrus maxima1.jpg|জাম্বুরা গাছ
Image:Citrus maxima2.jpg|জাম্বুরা ফুল
Image:Citrus maximus0.jpg|কচি জাম্বুরা
Image:Citrus maxima.jpg|পাকা জাম্বুরা
Image:Citrus_grandis_-_Honey_White.jpg|কাটা জাম্বুরা
Image:Pomelo.jpg|পাকা জাম্বুরা
Image:Pomelo Open 02.jpg|খোসা ছিলা জাম্বুরা
Image:Pummelo flesh.jpg|জাম্বুরার কোয়া
Image:Zest Pomelo.jpg|জাম্বুরার খোসা
Image:Pomelo cut one half.jpg|জাম্বুরা
Image:Pomelos_02.jpg|কাটা জাম্বুরা


## তথ্যসূত্র

## বহিঃসংযোগ
* Pomelo Nutrition Information from USDA SR 22 database

বিষয়শ্রেণী:বাংলাদেশের ফল
বিষয়শ্রেণী:বাংলার ফল
বিষয়শ্রেণী:লেবু
বিষয়শ্রেণী:রুটেসি
বিষয়শ্রেণী:সাইট্রাস
বিষয়শ্রেণী:ক্রান্তীয় এশিয়ার উদ্ভিদকুল
বিষয়শ্রেণী:আয়ুর্বেদে ব্যবহৃত উদ্ভিদ
বিষয়শ্রেণী:ফলদ বৃক্ষ
জানুয়ারি

থাম্ব|উত্তর গোলার্ধে তুষারপাত
**জানুয়ারি** খ্রিস্টীয় বর্ষপঞ্জীর প্রথম মাস জানুয়ারি। এ মাসে মোট ৩১ দিন। উত্তর গোলার্ধের শীতলতম মাস এটি, আর দক্ষিণ গোলার্ধের উষ্ণতম মাস। অধিবর্ষ না হলে যে বার দিয়ে জানুয়ারি শুরু হয়, সে বার দিয়েই অক্টোবর শুরু হয়। আর অধিবর্ষ হলে জানুয়ারি, এপ্রিল ও জুলাই একই দিনে শুরু হয়।
## জানুয়ারি মাসের নামকরণের ইতিহাস
জানুয়ারি মাসের নামকরণ করা হয়েছে রোমান দ্বার দেবতা "জ্যানুস" (Janus)-এর নামে। জ্যানুস ছিলেন শুরুর এবং পরিবর্তনের দেবতা, যার দুইটি মুখ ছিল—একটি ভবিষ্যতের দিকে এবং অন্যটি অতীতের দিকে। রোমান ক্যালেন্ডারে জানুয়ারি প্রথম মাস হিসেবে সংযুক্ত হয় খ্রিস্টপূর্ব ৭১৩ সালে। রোমান রাজা নুমা পম্পিলিয়াস এই পরিবর্তনটি করেন।

## গুরুত্বপূর্ণ দিনসমূহ
* ইংরেজি নববর্ষের দিন : ১ জানুয়ারি
* স্বাধীনতা দিবস (হাইতি) : ১ জানুয়ারি
* বঙ্গবন্ধুর স্বদেশ প্রত্যাবর্তন দিবস : ১০ জানুয়ারি
* স্বামী বিবেকানন্দের জন্মদিন - ১২ জানুয়ারি (জাতীয় যুব দিবস)
* মকর সংক্রান্তি (ভারত) : ১৪ জানুয়ারি
* শরৎচন্দ্র চট্টোপাধ্যায়ের মৃত্যুদিবস : ১৬ জানুয়ারি
* শহীদ আসাদ দিবস : ২০ জানুয়ারি 
* নেতাজী সুভাষচন্দ্র বসুর জন্মদিন - ২৩ জানুয়ারি (পরাক্রম দিবস)
* মাইকেল মধুসূদন দত্তের জন্মদিন : ২৫ জানুয়ারি
* প্রজাতন্ত্র দিবস (ভারত) : ২৬ জানুয়ারি
* মার্টিন লুথার কিং দিবস (যুক্তরাষ্ট্র) : ৩য় সোমবার

## তথ্যসূত্র

## বহিঃসংযোগ

বিষয়শ্রেণী:জানুয়ারি
বিষয়শ্রেণী:মাস
জিলাপি

**জিলাপি** বা **জিলিপি** এক মজার মিষ্টি খাবার। ভারতীয় উপমহাদেশের বিভিন্ন দেশে যথা ভারত, পাকিস্তান, নেপাল, বাংলাদেশে এই মিষ্টান্নটি জনপ্রিয়। বাংলাদেশ বা পশ্চিমবঙ্গের এমন কোনো এলাকা নেই যেখানে জিলাপি পাওয়া যায় না।

## ইতিহাস

জিলাপির সর্বাধিক পুরনো লিখিত বর্ণনা পাওয়া যায় মুহম্মদ বিন হাসান আল-বোগদাদীর লিখিত ১৩শ শতাব্দীর রান্নার বইতে, যদিও মিসরের ইহুদিরা এর আগেই খাবারটি আবিষ্কার করতে সক্ষম হয়েছিল। ইরানে এই মিষ্টান্ন *জেলেবিয়া* নামে পরিচিত, যা সাধারণত রমযান মাসে গরীব-মিসকিনদের মাঝে বিতরণ করা হয়। ভারতীয় উপমহাদেশে মুসলমানরা জিলাপি নিয়ে আসে। বাংলাদেশে রমযান মাসে ইফতারিতে এটি একটি জনপ্রিয় খাবার। মধ্যযুগে পারসি ভাষাভাষি তুর্কিরা খাবারটিকে ভারতবর্ষে নিয়ে আসে।  ১৫শ’ শতকের ভারতে জিলাপিকে ”কুন্ডলিকা” বলা হত। ১৬০০ খ্রীস্টপূর্বাব্দে সংস্কৃত ভাষায় রচিত গ্রন্থ গুন্যগুনবধিনী তে জিলাপি প্রস্তুত করার জন্য যে উপাদানের তালিকা পাওয়া তার সাথে আধুনিক জিলাপি রন্ধন প্রক্রিয়ার সাথে যথেষ্ট মিল রয়েছে। 

## নামসমূহ

এই খাবারের নামসমূহের মধ্যে রয়েছে (;; ; নেপালী जिल्फी/जेरी; ; মালয়ালম: ജിലേബി; ; সিংহলী: පැණි වළලු;  *জালেবি*; ;  *źəlobəi*; ফার্সি:‎ زولبیا *‏জুলবিয়া*;‎‏ আরবি: ‎زلابية *‏জালাবিয়াহ্* মিশরে المشبك *‏মোশাব্বাক*; সিন্ধি: ‎جلیبی;).

## উপকরণ

* মাষকলাই-এর ডাল- ২৫০ গ্রাম
* চালের গুঁড়া- ১/৪ কাপ
* ময়দা- ১/৪ কাপ
* চিনি- ৩ কাপ
* ঘি বা তেল - পরিমাণমতো (ভাজার জন্য)
* পানি- দুই কাপ
* গোলাপজল- ১ টেবিল চামচ (ইচ্ছানুসারে)

## প্রস্তুতপ্রণালী

আটা, বেসন এবং ইষ্ট এর আঠালো মিশ্রণকে এককেন্দ্রিক ভাবে ২ বা ৩ প্যাঁচ দিয়ে গরম তেলের উপর ফেলা হয়। বেশ ভাজা হয়ে গেলে আগে থেকে বানানো চিনির রসেতে কিছুক্ষণ ডুবিয়ে রেখে বানানো হয় জিলাপি।

## পরিবেশন
জিলাপি সাধারণভাবে গরম গরম পরিবেশিত হয়। জিলাপি তৈরির জন্য প্লাস্টিকের সসের বোতলে জিলাপির ব্যাটার ঢুকিয়ে জিলাপি তৈরি করলে অনেক বেশি সোজা হয়।

## আঞ্চলিক বিভিন্নতা
* ঢাকার **[[শাহী জিলাপি]]** বিশাল আকারের জিলাপি যা খেতে খুবই সুস্বাদু। তৈরি করার প্রণালী প্রায় একই হলেও এ জিলাপি আকারে বড় হয়। পুরান ঢাকার ঐতিহ্যকে ধারণ করে এ জিলাপি।
* ময়মনসিংহে চালের গুড়ার সাথে তেঁতুলের টক সংমিশ্রণে বানানো টক স্বাদের চিকন জিলাপিকে টক জিলাপি বলা হয়। 
alt=|বাম|থাম্ব|220x220পিক্সেল

## তথ্যসূত্র

## বহিঃসংযোগ

বিষয়শ্রেণী:পশ্চিমবঙ্গের মিষ্টি‎
বিষয়শ্রেণী:বাংলাদেশের খাদ্য
বিষয়শ্রেণী:বাংলার মিষ্টি
বিষয়শ্রেণী:মিষ্টান্ন
বিষয়শ্রেণী:মিষ্টি
বিষয়শ্রেণী:আলজেরীয় রন্ধনশৈলী
বিষয়শ্রেণী:ডুবোতেলে ভাজা খাবার
বিষয়শ্রেণী:মিশরীয় রন্ধনশৈলী
বিষয়শ্রেণী:ইফতারি
বিষয়শ্রেণী:ইরাকি রন্ধনশৈলী
বিষয়শ্রেণী:লেবাননি রন্ধনশৈলী
বিষয়শ্রেণী:লেভান্তনীয় রন্ধনশৈলী
বিষয়শ্রেণী:লিবীয় রন্ধনশৈলী
বিষয়শ্রেণী:উত্তর আফ্রিকীয় রন্ধনশৈলী
বিষয়শ্রেণী:মৌরিশিয় রন্ধনশৈলী
এপ্রিল

**এপ্রিল** গ্রেগরীয় বর্ষপঞ্জি বা খ্রিস্টীয় বর্ষপঞ্জী অনুসারে বছরের চতুর্থ মাস। এ মাসে মোট ৩০ দিন।

থাম্ব|
## বিশেষ দিবসসমূহ
* ১ এপ্রিল : এপ্রিল ফুল
* ২ এপ্রিল : আন্তর্জাতিক শিশুতোষ বই দিবস
* ৩ এপ্রিল : স্বাধীনতা দিবস (সেনেগাল)
* ৭ এপ্রিল : বিশ্ব স্বাস্থ্য দিবস
* ৮ এপ্রিল : বুদ্ধের জন্মদিন
* ৯ এপ্রিল : শহীদ দিবস (তিউনিশিয়া)
* ১১ এপ্রিল : বিশ্ব পারকিন্সন দিবস
* ১২ এপ্রিল : শিশু দিবস (বলিভিয়া ও হাইতি)
* ১৩ এপ্রিল : জেফারসনের জন্মদিন (মার্কিন যুক্তরাষ্ট্র)
* ১৪ এপ্রিল : বাংলা নববর্ষ
* ১৫ এপ্রিল : বিশ্ব শিল্পকলা দিবস
* ১৮ এপ্রিল : স্বাধীনতা দিবস (জিম্বাবুয়ে)

## তথ্যসূত্র

## বহিঃসংযোগ


বিষয়শ্রেণী:মাস
জুন

**জুন** গ্রেগরীয় পঞ্জিকা বা খ্রিস্টীয় বর্ষপঞ্জী অনুসারে বছরের ষষ্ঠ মাস। এ মাসে মোট ৩০ দিন।

## নির্ধারিত গ্রেগরীয় উদ্‌যাপন
* ১ জুন
** বিশ্ব দুগ্ধ দিবস
** শিশু দিবস (আন্তর্জাতিক)
** বিজয় দিবস (তিউনিশিয়া)
** স্বাধীনতা দিবস (সামোয়া)
* ২ জুন
** শিশু দিবস (উত্তর কোরিয়া)
* ৩ জুন
** শহীদ দিবস (উগান্ডা)
* ৪ জুন
** পতাকা দিবস (এস্তোনিয়া)
** স্বাধীনতা দিবস (টোঙ্গা)
* ৫ জুন
** বিশ্ব পরিবেশ দিবস
** বাবা দিবস (ডেনমার্ক)
** সংবিধান দিবস (ডেনমার্ক)
* ৬ জুন
** জাতীয় দিবস (সুইডেন)
* ৭ জুন
** পতাকা দিবস (পেরু)
**ছয়দফা দিবস (বাংলাদেশ)
* ৮ জুন
** বিশ্ব সমুদ্র দিবস
** বিশ্ব মস্তিস্কের টিউমার দিবস
* ৯ জুন
** জাতীয় বীর দিবস (উগান্ডা)
* ১০ জুন
** পর্তুগাল দিবস (পর্তুগাল)
* ১১ জুন
** শিক্ষার্থী দিবস (হন্ডুরাস)
* ১২ জুন
** স্বাধীনতা দিবস (ফিলিপাইন)
** রাশিয়া দিবস (রাশিয়া)
** হেলসিঙ্কি দিবস (ফিনল্যান্ড)
* ১৩ জুন
* ১৪ জুন
** বিশ্ব রক্তদাতা দিবস
** পতাকা দিবস (মার্কিন যুক্তরাষ্ট্র)
* ১৫ জুন
** প্রকৌশলী দিবস (ইতালি)
* ১৬ জুন
** প্রকৌশলী দিবস (আর্জেন্টিনা)
** যুব দিবস (দক্ষিণ আফ্রিকা)
* ১৭ জুন
** বাবা দিবস (এল সালভাদোর, গুয়েতেমালা)
* ১৮ জুন
** ওয়াটারলু দিবস (যুক্তরাজ্য)
** মানবাধিকার দিবস (আজারবাইজান)
* ১৯ জুন
** শ্রমিক দিবস (ত্রিনিদাদ ও টোবাগো)
* ২০ জুন
** শহীদ দিবস (ইরিত্রিয়া)

## প্রতীক
* জুন মাসে জন্মগ্রহণকারীদের রাশি ২০ জুন পর্যন্ত মিথুন এবং ২১ জুন থেকে কর্কট।

## তথ্যসূত্র

## বহিঃসংযোগ

বিষয়শ্রেণী:জুন
বিষয়শ্রেণী:মাস
জুলাই

**জুলাই** গ্রেগরীয় বর্ষপঞ্জী বা খ্রিস্টীয় বর্ষপঞ্জী অনুসারে বছরের সপ্তম মাস। এ মাসে মোট ৩১ দিন।

## নামকরণ
রোমান সেনাপতি জুলিয়াস সিজার এ মাসে জন্মগ্রহণ করেছিলেন। তাই তার নামানুসারে এ মাসের নাম জুলাই রাখা হয়েছে।

## গুরুত্বপূর্ণ দিনসমূহ
* স্বাধীনতা দিবস (সোমালিয়া): ১ জুলাই 
* স্বাধীনতা দিবস (বেলারুশ): ৩ জুলাই 
* স্বাধীনতা দিবস (ফিলিপাইন): ৪ জুলাই 
* স্বাধীনতা দিবস (যুক্তরাষ্ট্র): ৪ জুলাই 
* স্বাধীনতা দিবস (আলজেরিয়া): ৫ জুলাই 
* স্বাধীনতা দিবস (ভেনিজুয়েলা): ৫ জুলাই 
* স্বাধীনতা দিবস (আর্জেন্টিনা): ৯ জুলাই 
* স্বাধীনতা দিবস (দক্ষিণ সুদান): ৯ জুলাই 
* স্বাধীনতা দিবস (বাহামা দ্বীপপুঞ্জ): ১০ জুলাই 
* স্বাধীনতা দিবস (কলম্বিয়া): ২০ জুলাই 
* স্বাধীনতা দিবস (বেলজিয়াম): ২১ জুলাই 
* স্বাধীনতা দিবস (মালদ্বীপ): ২৬ জুলাই 
* স্বাধীনতা দিবস (পেরু): ২৮ জুলাই 
* স্বাধীনতা দিবস (ভানুয়াটু): ৩০ জুলাই

## তথ্যসূত্র

## বহিঃসংযোগ

বিষয়শ্রেণী:জুলাই
বিষয়শ্রেণী:মাস
আগস্ট

থাম্ব|গ্লাডিওলাস
**আগস্ট** গ্রেগরীয় বর্ষপঞ্জি বা খ্রিস্টীয় বর্ষপঞ্জী অনুসারে বছরের অষ্টম মাস। এ মাসে মোট ৩১ দিন। রোমান সম্রাট আউগুস্তুসের সম্মানে মাসের নামকরণ করা হয় আগস্ট।

দক্ষিণ গোলার্ধে, আগস্ট মাস উত্তর গোলার্ধের ফেব্রুয়ারি মাসের ঋতুগত সমতুল্য। উত্তর গোলার্ধে, আগস্ট মাস গ্রীষ্মকালে পড়ে। দক্ষিণ গোলার্ধে, এই মাসটি শীতকালে পড়ে। অনেক ইউরোপীয় দেশে, আগস্ট মাসটি প্রায়শই কর্মীদের জন্য ছুটির মাস। প্রাচীন রোমে আগস্ট মাসে অসংখ্য ধর্মীয় ছুটি পালিত হত।

## বিশেষ দিবসসমূহ
* জুলাই গণ-অভ্যুত্থান দিবস (বাংলাদেশ): ৫ আগস্ট
* আন্তর্জাতিক যুব দিবস : ১২ আগস্ট
* স্বাধীনতা দিবস (পাকিস্তান) : ১৪ আগস্ট
* স্বাধীনতা দিবস (ভারত) : ১৫ আগস্ট
* আন্তর্জাতিক মানবতা দিবস : ১৯ আগস্ট

## তথ্যসূত্র

## বহিঃসংযোগ

বিষয়শ্রেণী:আগস্ট
বিষয়শ্রেণী:মাস
সেপ্টেম্বর

**সেপ্টেম্বর** গ্রেগরীয় বর্ষপঞ্জি বা খ্রিস্টীয় বর্ষপঞ্জী অনুসারে বছরের নবম মাস। এ মাসে মোট ৩০ দিন। এটি ৩০ দিনে মাস হওয়া চারটি মাসের মধ্যে তৃতীয় মাস এবং ৩১ দিনের কমে মাস হওয়া পাঁচটি মাসের মধ্যে চতুর্থ মাস। উত্তর গোলার্ধে সেপ্টেম্বর দক্ষিণ গোলার্ধে মার্চ মাসের সমকক্ষ।

## উদ্‌যাপন
### পরিবর্তনযোগ্য গ্রেগরীয় উদ্‌যাপন
;প্রথম সোমবার
* শ্রম দিবস (কানাডা, পালাউ, মার্কিন যুক্তরাষ্ট্র)

;প্রথম বৃহস্পতিবার
* প্রকৌশলী দিবস (তানজানিয়া)

;প্রথম শুক্রবার
* প্রকৌশলী দিবস (তানজানিয়া)
* শ্রম দিবস (মার্শাল দ্বীপপুঞ্জ)
* শিক্ষক দিবস (সিঙ্গাপুর)

;তৃতীয় শনিবার
* সফটওয়্যার স্বাধীনতা দিবস (আন্তর্জাতিক উদ্‌যাপন)

;তৃতীয় রবিবার
* পিতৃ দিবস (ইউক্রেন)

;১৭ সেপ্টেম্বর, কিন্তু শনিবার হলে পূর্বের শুক্রবার অথবা রবিবার হলে পরের সোমবার পালিত হয়
* সংবিধান দিবস (মার্কিন যুক্তরাষ্ট্র)

;শেষ বুধবার
* ম্যাপল লিফ দিবস (কানাডা)

### স্থায়ী গ্রেগরীয় উদ্‌যাপন
* ১ সেপ্টেম্বর
** জ্ঞান দিবস (রাশিয়া, ইউক্রেন, আর্মেনিয়া)
** দুর্যোগ প্রতিরোধ দিবস (জাপান)
** পতাকা দিবস (হন্ডুরাস)
** সংবিধান দিবস (স্লোভাকিয়া)
** সাংবাদিক দিবস (তাইওয়ান)
** স্বাধীনতা দিবস (উজবেকিস্তান)
** শিক্ষক দিবস (সিঙ্গাপুর)

## তথ্যসূত্র

## বহিঃসংযোগ

বিষয়শ্রেণী:সেপ্টেম্বর
বিষয়শ্রেণী:মাস
মার্চ

**মার্চ** গ্রেগরীয় বর্ষপঞ্জি বা খ্রিস্টীয় বর্ষপঞ্জী অনুসারে বছরের তৃতীয় মাস। এ মাসে মোট ৩১ দিন।

## নামকরণ
*মার্চ* শব্দটি প্রাচীন রোমান শব্দ থেকে এসেছে। রোমান বর্ষপঞ্জিকাতে মার্চ ছিল প্রথম মাস। রোমানদের যুদ্ধ দেবতা মারিটাস থেকে মারস শব্দটির আর্বিভাব। মারস থেকেই আধুনিক মার্চ শব্দটি এসেছে।

## বিশেষ দিবসসমূহ
* বীমা দিবস :১  মার্চ
*পতাকা দিবস  : ২  মার্চ
*বিশ্ব বন্যপ্রাণী দিবস : ৩মার্চ 
*টাকা দিবস : ৪ মার্চ
* আন্তর্জাতিক নারী দিবস : ৮ মার্চ
* আন্তর্জাতিক গণিত দিবস : ১৪ মার্চ
* শেখ মুজিবুর রহমানের জন্মবার্ষিকী : ১৭ মার্চ
* আন্তর্জাতিক সুখ দিবস : ২০ মার্চ
* বিশ্ব কবিতা দিবস : ২১ মার্চ
* বিশ্ব ডাউন সিনড্রোম দিবস : ২১ মার্চ
* বিশ্ব জল দিবস : ২২ মার্চ
* বাংলাদেশের স্বাধীনতা দিবস : ২৬ মার্চ

## তথ্যসূত্র

## বহিঃসংযোগ



বিষয়শ্রেণী:মার্চ
বিষয়শ্রেণী:মাস
ফেব্রুয়ারি

থাম্ব|বেগুনি রঙের ফুল
**ফেব্রুয়ারি** হচ্ছে গ্রেগরীয় ও জুলিয়ান বর্ষপঞ্জি অনুসারে বছরের দ্বিতীয় মাস। এটাই ইংরেজি বছরের সবচেয়ে ছোট মাস এবং একমাত্র মাস যার দিনসংখ্যা ত্রিশের কম। অধিবর্ষে এমাসে মোট ২৯ দিন আর অন্যান্য সময়ে ২৮ দিন।

উত্তর গোলার্ধে ফেব্রুয়ারি হচ্ছে শীতের তৃতীয় মাস আর দক্ষিণ গোলার্ধে এটি অনেকটা উত্তর গোলার্ধে আগস্ট মাসের সমতুল্য (অর্থাৎ গ্রীষ্মের তৃতীয় মাস)
সাধারণ বছরে ফেব্রুয়ারি, মার্চ আর নভেম্বর মাসের প্রথম তারিখ একই বার থাকে। সেসময় এই মাস আর জানুয়ারির শেষ দিন এক বার পড়ে। অধিবর্ষের সময় ফেব্রুয়ারি আর আগস্ট মাস একই বার দিয়ে শুরু হয়। এই মাসের একটি মজার দিক হচ্ছে অধিবর্ষ হোক আর নাই হোক, ফেব্রুয়ারি মাসের শেষ দিন যে বার থাকে, অক্টোবর মাসের শেষ দিন সেই একই বার থাকে।

## ইতিহাস
রোমান ক্যালেন্ডারে ফেব্রুয়ারি ঠাঁই পেয়েছিল *ফেব্রুয়ারিয়াস* নামে। এই *ফেব্রুয়ারিয়াস* শব্দটির উৎপত্তি ল্যাটিন শব্দ *ফেব্রুয়াম* থেকে, যার অর্থ *বিশুদ্ধতা*।
জানুয়ারি এবং ফেব্রুয়ারি মাস দুটি রোমান বর্ষপঞ্জিতে সবার শেষে যুক্ত হয়েছিলো। জানা যায় ৭১৩ খ্রিস্টপূর্বাব্দে নিউমা পম্পিলিয়াস এই মাস দুটি যুক্ত করেন। সেসময় ফেব্রুয়ারি ছিল বছরের শেষ মাস। পরবর্তীতে ডেসিমভার্সের সময়কালে (প্রায় ৪৫০ খ্রি.পূ.) এটিকে বছরের দ্বিতীয় মাস করা হয় এবং আজ পর্যন্ত এই মাসটি সেই স্থানেই রয়ে গেছে। শুরুর দিকে ফেব্রুয়ারির দিনসংখ্যায় নানা পরিবর্তন হয়েছে। কখনো এর দিনসংখ্যা ধরা হয়েছে ২৩ দিন, কখনো ২৪ দিন আবার কখনোবা ২৭ দিন। বেশ পরে যখন জুলিয়ান ক্যালেন্ডারে সংশোধনী আনা হয় এবং নিয়মিতভাবে অধিবর্ষ গণনা শুরু হয় তখন ফেব্রুয়ারি তার পরিচিত ২৮ দিনের রূপটি লাভ করে।

### ঐতিহাসিক নামাবলী
* প্রাচীন ইংরেজিতে ফেব্রুয়ারিকে ডাকা হত *সোলমোনাথ* (কাদার মাস) বা *কেলমোনাথ* (বাঁধাকপির মাস)।
* ফিনিশ ভাষায় এমাসকে বলা হত *হেলমিক্যু* বা মুক্তার মাস। শীতের দেশে এমাসে দিনে বরফ গলে পাতার ডগায় বিন্দু বিন্দু শিশির জমে। রাতের বেলা এই শিশির যখন ঠাণ্ডায় শক্ত হয়ে যায়, তখন তা দেখতে মুক্তার মতো লাগে, এজন্যই এমন নাম।
* পোলিশ ভাষায় এই মাসের নাম ছিল *ল্যুটি* বা বরফের মাস।
* ম্যাকডোনিয়ানরা ফেব্রুয়ারিকে বলতো *সেচকো* বা কাঠ কাটার মাস।
* ক্রোয়েশিয়ায় এই মাসকে বলা হত *ভেলজ্যাকা*। এই শব্দটির মানে জানা যায় না। সম্ভবত এটি *বৃদ্ধি* থেকে উদ্ভূত। সেক্ষেত্রে ব্যাখ্যা হতে পারে প্রতি ৪ বছর পর পর ফেব্রুয়ারির দিন সংখ্যা এক বেড়ে যায় বলে হয়ত একে ভেলজ্যাকা বলা হত।

## বিশেষ দিবসসমূহ

* অন্ধকার ইতিহাসের মাস (যুক্তরাষ্ট্র ও কানাডা)
* জাতীয় পাখি-খাদ্যদান মাস : (যুক্তরাষ্ট্র)
* স্বাধীনতা দিবস (শ্রীলঙ্কা) : ৪ ফেব্রুয়ারি
* আব্রাহাম লিংকনের জন্মদিন : ১২ ফেব্রুয়ারি
* ভালোবাসা দিবস : ১৪ ফেব্রুয়ারি
* সুন্দরবন দিবস(বাংলাদেশ) : ১৪ ফেব্রুয়ারি
* পতাকা দিবস: (কানাডা) : ১৫ ফেব্রুয়ারি
* আন্তর্জাতিক মাতৃভাষা দিবস : ২১ ফেব্রুয়ারি
* স্বাধীনতা দিবস (সেন্ট লুসিয়া) : ২২ ফেব্রুয়ারি
* জর্জ ওয়াশিংটনের জন্মদিন : ২২ ফেব্রুয়ারি
* স্বাধীনতা দিবস (এস্তোনিয়া) : ২৪ ফেব্রুয়ারি
* পতাকা দিবস (মেক্সিকো) : ২৪ ফেব্রুয়ারি
* বিজয় দিবস (কুয়েত) : ২৬ ফেব্রুয়ারি
* পরিবার দিবস (কানাডা) : তৃতীয় সোমবার
* বিশ্ব পরিণয় দিবস : দ্বিতীয় রবিবার

## ফেব্রুয়ারির প্রতীকসমূহ
* এ মাসের জন্মফুল হচ্ছে ভায়োলা বা ভায়োলেট।
* এ মাসের জন্মপাথর হচ্ছে *[[অ্যামেথিস্ট]]*। এই পাথরটিকে দয়া, মনুষ্যত্ব, জ্ঞান ও কর্তব্যবোধের প্রতীক বলে বিবেচনা করা হয়।

## তথ্যসূত্র

## বহিঃসংযোগ

* The Straight Dope: How come February has only 28 days? 

বিষয়শ্রেণী:ফেব্রুয়ারি
বিষয়শ্রেণী:মাস
অক্টোবর

থাম্ব|অক্টোবর মাসের ম্যাপেল পাতা
**অক্টোবর** গ্রেগরীয় বর্ষপঞ্জি বা খ্রিস্টীয় বর্ষপঞ্জী অনুসারে বছরের দশম মাস। এ মাসে মোট ৩১ দিন এবং এটি ৩১ দিনে মাস হওয়া সাতটি মাসের মধ্যে ষষ্ঠ। এটি আনুমানিক খ্রিস্টপূর্ব ৭৫০ অব্দে রোমুলুসের পুরনো বর্ষপঞ্জির অষ্টম মাস। এই মাসের নামটি লাতিন ও গ্রিক *অক্তো* (ôctō) থেকে নেওয়া হয়েছে, যার অর্থ অষ্টম। পরবর্তী কালে জানুয়ারি ও ফেব্রুয়ারি বর্ষপঞ্জিতে যুক্ত করা হয়।

## অক্টোবরের উদ্‌যাপন
### মাসব্যাপী উদ্‌যাপন
* ক্যাথলিক গির্জা রীতিতে, অক্টোবর হল হলি রোজারি মাস
* স্তন ক্যান্সার সচেতনতা মাস
* স্বাস্থ্য শিক্ষা মাস
* আন্তর্জাতিক স্কুলে গমন মাস
* চিকিৎসা সচেতনতা মাস
* রেট উপসর্গ সচেতনতা মাস
* বিশ্ব অন্ধত্ব সচেতনতা মাস
* বিশ্ব মেনোপস মাস

#### যুক্তরাষ্ট্র
* জাতীয় সাইবার নিরাপত্তা সচেতনতা মাস

### স্থায়ী উদ্‌যাপন
* ১ অক্টোবর
** আন্তর্জাতিক কফি দিবস
** আন্তর্জাতিক প্রবীণ ব্যক্তি দিবস
** আন্তর্জাতিক সঙ্গীত দিবস
** সশস্ত্র বাহিনী দিবস (দক্ষিণ কোরিয়া)
** স্বাধীনতা দিবস (টুভালু)
** স্বাধীনতা দিবস (নাইজেরিয়া)
** স্বাধীনতা দিবস (পালাউ
** স্বাধীনতা দিবস (সাইপ্রাস)
** শিক্ষক দিবস (উজবেকিস্তান)
* ২ অক্টোবর
** গান্ধী জয়ন্তী (ভারত)
** আন্তর্জাতিক অহিংসা দিবস
** স্বাধীনতা দিবস (গিনি)
* ৩ অক্টোবর
** জাতীয় দিবস (ইরাক)
* ৪ অক্টোবর
** বিশ্ব প্রাণী দিবস
** স্বাধীনতা দিবস (লেসোথো)
* ৫ অক্টোবর
** বিশ্ব শিক্ষক দিবস
** সশস্ত্র বাহিনী দিবস (ইন্দোনেশিয়া)
** সংবিধান দিবস (ভানুয়াতু)
** শিক্ষক দিবস (পাকিস্তান)
** শিক্ষক দিবস (রাশিয়া
*২৪ অক্টোবর 
** জাতিসংঘ দিবস

## তথ্যসূত্র

## বহিঃসংযোগ


বিষয়শ্রেণী:মাস
নভেম্বর

**নভেম্বর** () গ্রেগরীয় বর্ষপঞ্জি বা খ্রিস্টীয় বর্ষপঞ্জী অনুসারে বছরের একাদশ মাস। এ মাসটিও বছরের আরো চারটি মাসের মতো ৩০ দিনের। রোমান ক্যালেন্ডারে জানুয়ারি এবং ফেব্রুয়ারি মাস দুটি যুক্ত করার পর নভেম্বর মাসটি তার নামের উৎপত্তিগত অবস্থান (ল্যাটিন *নোভেম* (*novem*) বা *নয়*) থেকে সরে গেছে। বলাই বাহুল্য, আগে নভেম্বর ছিলো নবম মাস। নভেম্বর মাসটি শুরু হয় সপ্তাহের সেই দিনে, সাধারণ বছরগুলোতে ফেব্রুয়ারি মাস যেই দিনে শুরু হয়, আর সব বছরই মার্চ মাস যেই দিনে শুরু হয়।

উত্তর গোলার্ধে নভেম্বর মাসটা শরৎকাল হলেও দক্ষিণ গোলার্ধে বসন্তকাল। সেই হিসাবে, দক্ষিণ গোলার্ধের নভেম্বর মাসটা হলো উত্তর গোলার্ধের মে মাসের সমান, আর এরকমটাই বাদবাকি মাসগুলো।

## নভেম্বরের প্রতীকগুলো
[thumb|right|150px|[চন্দ্রমল্লিকা ফুল]]
* নভেম্বর মাসের জন্ম-পাথর হলো টোপাজ। (আংশিক হলুদ)
* এমাসের জন্ম-ফুল হলো "চন্দ্রমল্লিকা" (chrysanthemum)।
* যারা এমাসে জন্মগ্রহণ করেন, তাদের রাশিচক্রের চিহ্নটি হয় বৃশ্চিক এবং ধনু।
## অক্টোবরের উদযাপন
* বিশ্ব সিওটিডি দিবস। (তৃতীয় বুধবার)

## আরও দেখুন

## তথ্যসূত্র

## বহিঃসংযোগ

বিষয়শ্রেণী:মাস
বিষয়শ্রেণী:নভেম্বর
ডিসেম্বর

থাম্ব|''ত্রেস রিচেস হেউরেস দু দুক দে বেরি'' থেকে ডিসেম্বর
**ডিসেম্বর** গ্রেগরীয় বর্ষপঞ্জি বা খ্রিস্টীয় বর্ষপঞ্জী অনুসারে বছরের দ্বাদশ ও শেষ মাস। এই মাসে মোট ৩১ দিন।

## বিশেষ দিবসসমূহ
* ০৩ ডিসেম্বর - আন্তর্জাতিক প্রতিবন্ধী দিবস
* ০৪ ডিসেম্বর - ভারতীয় নৌদিবস
* ০৬ ডিসেম্বর - সেইন্ট নিকোলাস দিবস
* ০৭ ডিসেম্বর - পার্ল হারবার স্মরণ দিবস
*০৯ ডিসেম্বর- দুর্নীতি বিরোধী দিবস
*১০ ডিসেম্বর - মানবাধিকার দিবস
* ১১ ডিসেম্বর - ইউনিসেফ প্রতিষ্ঠা বার্ষিকী দিবস
* ১৪ ডিসেম্বর - শহীদ বুদ্ধিজীবী দিবস 
* ১৪ ডিসেম্বর - দক্ষিণ মেরু আবিষ্কার দিবস
* ১৬ ডিসেম্বর - বাংলাদেশের বিজয় দিবস
*১৮ ডিসেম্বর - আন্তর্জাতিক অভিবাসী দিবস
* ২২ ডিসেম্বর - হাইকু কবিতা দিবস
* ২৫ ডিসেম্বর - বড় দিন (ক্রীসমাস)

## তথ্যসূত্র

## বহিঃসংযোগ

বিষয়শ্রেণী:ডিসেম্বর
বিষয়শ্রেণী:মাস
৬ জানুয়ারি

## ঘটনাবলী
* ১৮৩৮- হাতে কলমে টেলিগ্রাফের কার্যকারিতা প্রদর্শন করেন স্যামুয়েল মোর্স।
*১৯৫০ - ব্রিটেন কমিউনিস্ট চীনকে স্বীকৃতি দেয়।
*১৯৭২ - মার্কিন পররাষ্ট্রমন্ত্রী সাইরাস ভ্যান্স হাঙ্গেরীয় হাজার বছরের প্রতীক সেন্ট স্টিফেনের মুকুট হাঙ্গেরীকে ফিরিয়ে দেয়।
*১৯৯৬ - যুক্তরাষ্ট্রের ওয়াশিংটন ডিসিসহ পূর্ব উপকূলে মারাত্মক তুষার ঝড়ে ১৫৪ জন নিহত, ক্ষয়ক্ষতির পরিমাণ প্রায় তিনশ কোটি ডলার।
*২০০১ - জর্জ ডব্লিউ বুশকে মার্কিন কংগ্রেস কর্তৃক নির্বাচিত প্রেসিডেন্ট হিসেবে ঘোষণা।
*২০২০ - ২০০ বছর পর আমেরিকার কংগ্রেসের ক্যাপিটল বিল্ডিংয়ে (মার্কিন পার্লামেন্ট) ডোনাল্ড ট্রাম্পের সমর্থকরা হামলা চালায়। যুক্তরাষ্ট্রের ক্যাপিটল হিস্টোরিকাল সোসাইটির তথ্য অনুযায়ী, ১৮১২ সালের যুদ্ধের পর এই প্রথম যুক্তরাষ্ট্রের ক্যাপিটলে এই ধরনের আগ্রাসন হল। ১৮১৪ সালে ওয়াশিংটনে অভিযান চালানের সময় ব্রিটিশ বাহিনী নির্মাণাধীন ক্যাপিটল ভবনে আগুন জালিয়ে দেয়। প্রায় ২০০ বছর পর এ হামলা হয়।

## জন্ম
* ১৩৬৭ - ইংল্যান্ডের রাজা দ্বিতীয় রিচার্ড। 
* ১৩৮৪ - এডমুন্ড হল্যান্ড ইংরেজ সাহিত্যিক।
* ১৪১২ - জোন অব আর্ক, পরাধীন ফ্রান্সের মুক্তিদাত্রী বীরকন্যা। (মৃ. ১৪৩১)
* ১৭০৬ - বেঞ্জামিন ফ্রাঙ্কলিন, মার্কিন লেখক, রাজনীতিবিদ, সাংবাদিক, ও কূটনীতিবিদ। (মৃ. ১৭৯০)
* ১৮৫১ - অম্বিকাচরণ মজুমদার, বাঙালি রাজনীতিবিদ,আইনজীবী, সমাজসেবী এবং ভারতীয় জাতীয় কংগ্রেসের সভাপতি ছিলেন।(মৃ. ১৯২২)
* ১৯১৩ - লরেট্টা ইয়াং, মার্কিন অভিনেত্রী। (মৃ. ২০০০)
* ১৯২৮ - বিজয় তেন্ডুলকর, ভারতীয় প্রাবন্ধিক, নাট্যকার, রাজনৈতিক সাংবাদিক এবং সামাজিক ভাষ্যকার। (মৃ.২০০৮)
* ১৯৩১ - গ্রেইম হোল, অস্ট্রেলীয় আন্তর্জাতিক ক্রিকেটার। (মৃ. ১৯৯০) 
* ১৯৩৬ - বশীর আল-হেলাল, একজন বাংলাদেশী লেখক, কথা সাহিত্যিক এবং ঔপন্যাসিক।
* ১৯৪৩ - যোগাযোগ ও তথ্যমন্ত্রী ব্যারিস্টার নাজমুল হুদা। (মৃ. ১৯/০২/২০২৩)
* ১৯৫৪ - অ্যান্টনি মিনজেলা, ব্রিটিশ চলচ্চিত্র পরিচালক, নাট্যকার ও চিত্রনাট্যকার। (মৃ. ২০০৮)
* ১৯৫৫ - রোয়ান অ্যাটকিনসন, ব্রিটিশ লেখক, অভিনেতা এবং কৌতুকাভিনেতা। 
* ১৯৫৯ - কপিল দেব, ভারতীয় ক্রিকেট অলরাউন্ডার।
* ১৯৬৭ - এ. আর. রহমান, ভারতীয় তামিল সঙ্গীত পরিচালক।
* ১৯৭৩ - রুদ্রনীল ঘোষ, ভারতীয় বাঙালি অভিনেতা।
* ১৯৮২ - এডি রেডমেইন, ইংরেজ মঞ্চ ও চলচ্চিত্র অভিনেতা।
* ১৯৮৬ - ইরিনা শায়ক, রুশ মডেল এবং অভিনেত্রী।

## মৃত্যু

* ১৮৫২ - লুই ব্রেইল, অন্ধদের শিক্ষা পদ্ধতির প্রবর্তক।(জ.০৪/০১/১৮০৯)
* ১৮৮৪ - গ্রেগর ইয়োহান মেন্ডেল, অস্ট্রিয় ধর্মযাজক ও বংশগতির প্রবক্তা।(জ.২০/০৭/১৮২২)
* ১৯১৮ - গেয়র্গ কান্টর, জার্মান গণিতবিদ ও দার্শনিক।
* ১৯১৯ - থিওডোর রুজ্‌ভেল্ট, মার্কিন যুক্তরাষ্ট্রের ২৬তম রাষ্ট্রপতি।(জ.২৭/১০/১৮৫৮)
* ১৯৬০ - নিমা ইউশিজ, ইরানি কবি।
* ১৯৭১ - প্রতুল চন্দ্র সরকার, পি সি সরকার নামে সুপরিচিত ভারতের জাদুকর। (জ.২৩/০২/১৯১৩)
* ১৯৮০ - দিলীপকুমার রায়, বাঙালি সংগীতজ্ঞ, সংগীতালোচক, গীতরচয়িতা, সুরকার ও গায়ক। (জ. ২২/০১/১৮৯৭)
* ১৯৮৯ - সৎবন্ত সিংহ, ভারতের প্রধানমন্ত্রী ইন্দিরা গান্ধীর দেহরক্ষী, হত্যাকারী।
* ১৯৯৩ - রুডলফ নুরেয়েভ, ব্যালে নৃত্যশিল্পী 
* ২০০৪ - সুমিতা দেবী, বাংলাদেশের চলচ্চিত্র শিল্পী।

## ছুটি ও অন্যান্য
* বাংলাদেশ কৃষি শুমারী দিবস।
* জাতীয় প্রযুক্তি দিবস
* বিশ্ব যুদ্ধ এতিম দিবস

## বহিঃসংযোগ

* বিবিসি: এই দিনে 
* ''দি নিউইয়র্ক টাইমস'': এই দিনে 

বিষয়শ্রেণী:গ্রেগরীয় পঞ্জিকার দিন
বিষয়শ্রেণী:জানুয়ারি
শ্যাম্পেইন কাউন্টি, ইলিনয়

right|thumb|220px|ইলিনয়ের মানচিত্রে অবস্থান
**শ্যাম্পেইন কাউন্টি** মার্কিন যুক্তরাষ্ট্রের ইলিনয় অঙ্গরাজ্যের একটি প্রশাসনিক অঞ্চল। এটি ইলিনয়ের পূর্বাঞ্চলে অবস্থিত। শ্যাম্পেইন ও আর্বানা এখানকার প্রধান দুটি শহর। এই শহর দুটি জুড়ে ইউনিভার্সিটি অফ ইলিনয় এট আর্বানা-শ্যাম্পেইন অবস্থিত।

## ইতিহাস
শ্যাম্পেইন কাউন্টি ১৮৩৩ সালে প্রতিষ্ঠিত হয়, যা পূর্বে ভার্মিলিয়ন কাউন্টির অন্তর্গত ছিল। এই কাউন্টি ও কাউন্টির আসন যথাক্রমে ওহাইওর শ্যাম্পেইন কাউন্টি ও আরবানার জন্য করা হয়। এই কাউন্টির প্রতিষ্ঠার ক্ষেত্রে গুরুত্বপূর্ণ ভূমিকা রাখে ইলিনয় কেন্দ্রীয় রেল যোগাযোগে শিকাগো শাখার আগমন ও বিশ্ববিদ্যালয় প্রতিষ্ঠা। পরবর্তীতে কাউন্টিটিতে একটি বিমানবন্দর ও গণ ট্রানজিট জেলা যুক্ত হয়। ১৯৯০-এর দশকে শানুট এয়ার ট্রেনিং সেন্টার বন্ধ করে দেওয়ার পর এই কাউন্টির উত্তরাংশ অর্থনৈতিকভাবে পিছিয়ে পড়ে। ২০০৪ সালের রাষ্ট্রপতি নির্বাচনে এটি ১০২টি ইলিয়ন কাউন্টির ১৫টির একটি যেখানে জন কেরি সংখ্যা গরিষ্ঠ ভোট (৫০.৩৭%) পায়।

File:Champaign County Illinois 1833.png|১৮৩৩ সালে প্রতিষ্ঠাকালীন শ্যাম্পেইন কাউন্টি
File:Rural Champaign County grain elevator.jpg|শ্যাম্পেইন কাউন্টিতে কান্ট্রি গ্রেইন এলিভেটর


## তথ্যসূত্র

বিষয়শ্রেণী:ইলিনয়ের কাউন্টি
রবিবার

**রবিবার** () সপ্তাহের একটি দিন, শনিবারকে প্রথম দিন ধরে হিসাব করলে এটি দ্বিতীয় দিন হিসেবে গণ্য হয়। এটি শনিবার ও সোমবারের মধ্যবর্তী দিবস। ইহুদিদের ধর্মীয় বর্ষপঞ্জিকা অনুসারে এবং কিছু খ্রিস্টান সম্প্রদায়ের কাছে এটা সপ্তাহের প্রথম দিন। কারণ তাঁদের কাছে শনিবার হলো সপ্তাহের শেষ দিন এবং প্রার্থনা দিবস। পাশ্চাত্যের বিভিন্ন দেশে রবিবারকে সপ্তাহের শেষ দিন গণ্য করা হয়। এদিন খ্রিস্টানদের ক্যাথলিক গির্জায় সাপ্তাহিক ধর্মীয় উপাসনা অনুষ্ঠান হয়। কারণ বাইবেলের বর্ণনানুযায়ী রবিবার হলো মৃত্যুর পর যিশুর প্রত্যাবর্তনের দিবস।

বিশ্বের বেশিরভাগ দেশেই রবিবার হলো ছুটির দিন। তবে বেশিরভাগ মুসলিম রাষ্ট্রসমূহে রবিবার কর্মদিবসের অন্তর্ভুক্ত।

## উৎপত্তি ও নামকরণ
বাংলাসহ বেশিরভাগ দক্ষিণ এশীয় ভাষায়, রবিবার, ভানুবার বা আদিত্যবার শব্দটি বারের নাম হিসেবে ব্যবহৃত হয়। ভানুবার, আদিত্যবার বা রবিবার শব্দ তিনটির উৎপত্তি ও অর্থ একই যেখানে বার অর্থ দিবস এবং আদিত্য, রবি ও ভানু হলো সূর্যের পৃথক সম্বোধনসূচক নাম অর্থাৎ সূর্য ও সূর্যদেব প্রধান সৌর দেবতা এবং আদিত্যগুলির মধ্যে একটি।  রবিবারকে প্রথম দিন জ্যোতিষায় উদ্ধৃত করা হয়েছে, যা প্রতি সপ্তাহের দিনটির নাম দেওয়ার যৌক্তিক কারণ সরবরাহ করে।  থাইল্যান্ডের থাই সৌর ক্যালেন্ডারে একে বলা হয় ওয়ান আর্থিত যা কি-না আদিত্য থেকে উদ্ভূত।
বাংলা ও থাই উভয় বর্ষপঞ্জিতে রবিবারের প্রতীকী রং হলো লাল।

## জ্যোতির্বিদ্যায়
জ্যোতির্বিদ্যায় রবিবার সূর্যের সাথে সম্পর্কযুক্ত এবং এটি প্রকাশ করা হয় ☉ প্রতীক দ্বারা।

## তথ্যসূত্র

বিষয়শ্রেণী:সপ্তাহের দিন
বিষয়শ্রেণী:বার
বিষয়শ্রেণী:রবিবার
সোমবার

**সোমবার** () সপ্তাহের একটি দিন। এটি রবিবার ও মঙ্গলবারের মধ্যবর্তী দিন। খ্রিস্টীয় বর্ষপঞ্জী অনুযায়ী সোমবার সপ্তাহের প্রথম দিন। ইউরোপ আমেরিকার বিভিন্ন রাষ্ট্রে এই দিনটি সপ্তাহের প্রথম দিন হিসেবে গণ্য হয়। তবে ভারত ও বাংলাদেশে সোমবার যথাক্রমে সপ্তাহের দ্বিতীয় ও তৃতীয় দিন হিসেবে পরিগণিত হয়।
হিন্দুধর্ম অনুসারে সোমবার হলো পরমেশ্বর ভগবান শিবের প্রিয় বার। অধিকাংশ শৈব হিন্দুরা সোমবারে হর ( অর্থাৎ শিব) প্রিয় ব্রত পালন করেন। শ্রাবণ মাসের প্রতি সোমবার শৈবদের কাছে অতন্ত গুরুত্বপূর্ণ। শৈব হিন্দুরা শ্রাবণ মাসের প্রতি সোমবার কে **মহা শ্রাবণ সোমবার** বলে অভিহিত করেন।

## উৎপত্তি ও নামকরণ
বাংলাসহ বেশিরভাগ দক্ষিণ এশীয় ভাষায় সোমবার বা চন্দ্রবার শব্দটি বারের নাম হিসেবে ব্যবহৃত হয়। কোনো কোনো অঞ্চলে এটি চান্দেরবার (কাশ্মীর), কোথাও ইন্দুবার নামেও পরিচিত। মূলত শব্দগুলোর উৎপত্তি ও অর্থ একই যেখানে বার অর্থ দিবস এবং সোম, চন্দ্র, ইন্দু, ও চান্দ হলো চাঁদের বিভিন্ন প্রতিশব্দ। থাইল্যান্ডের থাই সৌর ক্যালেন্ডারে একে বলা হয় ওয়ান আর্থিত যা কি-না আদিত্য থেকে উদ্ভূত। বাংলা বর্ষপঞ্জিতে সোমবারের প্রতীকী রং হলো হলুদ ও ধূসর কিন্তু থাই বর্ষপঞ্জিতে সোমবারের প্রতীকী রং হলো শুধু হলুদ।

## জ্যোতির্বিদ্যায়
জ্যোতির্বিদ্যা চর্চায় সোমাবার *চন্দ্র* (চাঁদ)-এর সাথে সংযুক্ত হিসাবে বিবেচনা করা হয় এবং এর জ্যোতিষশাস্ত্রীয় চিহ্ন হচ্ছে 'কর্কট'; আর এটি প্রদর্শণ করা হয় ☾ প্রতীক দ্বারা। সোম শব্দের শাব্দিক অর্থ হল চাঁদ।

## তথ্যসূত্র

বিষয়শ্রেণী:সপ্তাহের দিন
বিষয়শ্রেণী:সোমবার
মঙ্গলবার

**মঙ্গলবার** () হল সপ্তাহের একটি বার। এটি সোমবারের পরে ও বুধবারের আগে অবস্থান করে। আন্তর্জাতিক মান অনুসারে একটি সপ্তাহের তৃতীয় দিন। ভারতেও ও বাংলাদেশে একটি সপ্তাহের তৃতীয় দিন হিসেবে গণ্য হয়। বাংলা 'মঙ্গলবার' নামটি হিন্দু নবগ্রহ দেবতা মঙ্গলের নামাঙ্কিত।

হিন্দুধর্মের শাক্ত সম্প্রদায়ের কাছে মঙ্গলবার দিনটি বিশেষ পবিত্র। এই দিনটি কালী ও দুর্গার বিশেষ পূজা হয়। খ্রিস্টধর্মের ইস্টার্ন অর্থোডক্স চার্চ এই দিনটিকে সেন্ট জন দ্য ব্যাপ্টিস্টের দিন হিসেবে পালন করে।

## জ্যোতির্বিদ্যায়
জ্যোতির্বিদ্যা চর্চায় মঙ্গলবার *মঙ্গল* গ্রহের সাথে সংযুক্ত এবং এটি প্রকাশ করা হয় **<big>♂</big>** প্রতীক দ্বারা।

## তথ্যসূত্র
;টীকা

;উৎস
* Grimm, Jacob. 1875–78. *Deutsche Mythologie*.  Fourth ed., curated by Elard Hugo Meyer,  3 vols. Berlin: F. Dümmler. Reprinted Darmstadt: Wissenschaftliche Buchgesellschaft, 1965.

## বহিঃসংযোগ
* 
* 

বিষয়শ্রেণী:সপ্তাহের দিন
বিষয়শ্রেণী:মঙ্গলবার
বুধবার

**বুধবার** () সপ্তাহের একটি দিন যেটির অবস্থান মঙ্গলবারের পর এবং বৃহস্পতিবারের পূর্বে। বাংলাদেশে প্রচলিত পদ্ধতি অনুসারে এটি সপ্তাহের পঞ্চম দিবস।

## ভারতীয় ভাষা-রীতিতে
ভারতীয় জ্যোতির্বিদ্যায় *বুধ* নামে অভিহিত করা হয়েছে; *বুধ* বলতে বুধ গ্রহকে বুঝানো হয় যে দেবী *সোমা* ('চন্দ্র'-এর অন্য নাম)-এর পুত্র

## তথ্যসূত্র

বিষয়শ্রেণী:সপ্তাহের দিন
বিষয়শ্রেণী:বুধবার
বিষয়শ্রেণী:উপবাস
বৃহস্পতিবার

**বৃহস্পতিবার** () হচ্ছে সপ্তাহের একটি দিন, যেটির অবস্থান বুধবারের পরে এবং শুক্রবারের পূর্বে। বাংলাদেশে প্রচলিত পদ্ধতি অনুসারে এটি সপ্তাহের ষষ্ঠ দিন। ভারতে প্রচলিত পদ্ধতি অনুসারে এটি সপ্তাহের পঞ্চম দিন। বৃহস্পতি গ্রহের নামানুসারে এই বারটির নামকরণ করা হয়েছে।

## তথ্যসূত্র

বিষয়শ্রেণী:সপ্তাহের দিন
বিষয়শ্রেণী:বৃহস্পতিবার
শুক্রবার

**শুক্রবার** (; উচ্চারিত হয় "শুক্ক্রো‌বার্‌") হলো সপ্তাহের সাত দিনের একটি দিন, অনেক দেশে যা, স্কুল বা কর্মক্ষেত্রে, সপ্তাহের শেষ দিন হিসেবে পরিগণিত। যেসকল দেশে, আন্তর্জাতিক মাননিয়ন্ত্রক আইএসও ৮৬০১ প্রস্তাবিত "প্রথমে-সোমবার" রীতি গৃহীত হয়েছে (অর্থাৎ সপ্তাহের সূচনা সোমবার থেকে ধরা হয়), সেসব দেশে দিনটি সপ্তাহের পঞ্চম দিন। ইব্রাহীমিয় ঐতিহ্যানুসারে যেসব দেশে "প্রথমে-রোববার" রীতি গৃহীত হয়েছে, সেসব দেশে দিনটি সপ্তাহের ষষ্ঠ দিন।

অনেক দেশে, যেখানে পাঁচ দিন কর্মদিবস থাকে, শুক্রবার দিন হয় সেখানকার, সাপ্তাহিক ছুটির আগের সর্বশেষ কর্মদিবস। আর তাই এই দিনটিকে দেখা হয় উদ্‌যাপনের কারণ বা প্রশান্তির কারণ হিসেবে (যা "TGIF"-এর মতো প্রবচনের তৈরি করেছে, যদ্বারা বোঝায় "Thank God It's Friday" বা "আজ শুক্রবার, ধন্যবাদ ঈশ্বর")। সাম্প্রতিক বছরগুলোতে কিছু কিছু অফিসে শুক্রবার দিনে, কর্মীদেরকে খানিকটা অনানুষ্ঠানিক পোশাক পরার সুযোগ দেয়া হয়, যে দিনটিকে "ক্যাযুয়্যাল ফ্রাইডে" (স্বাভাবিক শুক্রবার) বা "ড্রেস-ডাউন ফ্রাইডে" ([আনুষ্ঠানিক]পোশাক উত্তরক শুক্রবার) হিসেবে অনেকে চেনেন।

সৌদি আরব এবং ইরানে, শুক্রবার দিন হলো সপ্তাহের শেষ দিন, এবং শনিবার হলো নতুন কর্মদিবস। ইরানে, এটাই একমাত্র সাপ্তাহিক ছুটির দিন। যদিও অনেক দেশে, শুক্রবারকে সপ্তাহের প্রথম ছুটির দিন ধরা হয় এবং রবিবারকে প্রথম কর্মদিবস ধরা হয়। বাহরাইন, সংযুক্ত আরব আমিরাত (UAE) এবং কুয়েতে শুক্রবার দিনটি ছিলো সাপ্তাহিক ছুটির দিন এবং শনিবার ছিলো প্রথম কর্মদিবস। যদিও বাহরাইন এবং আরব আমিরাতে ২০০৬ খ্রিষ্টাব্দের ১ সেপ্টেম্বর তা পরিবর্তন করা হয়, এবং পরিবর্তিত সময় হিসাবে শুক্রবারকে সপ্তাহিক ছুটির প্রথম দিন আর রবিবারকে সপ্তাহের প্রথম কর্মদিবস ধরা হয়; ২০০৭ খ্রিষ্টাব্দের ১ সেপ্টেম্বর থেকে কুয়েতও তা অনুসরণ করে। বাংলাদেশেও একইভাবে শুক্রবারকে সাপ্তাহিক ছুটির প্রথম দিন এবং রবিবারকে প্রথম কর্মদিবস হিসেবে ধরা হয়।

## শব্দগত উৎপত্তি
[right|thumb|[জন চার্লস ডলম্যান|জন চার্লস ডলম্যানের আঁকা, মেঘ বুনছেন ফ্রিগ (Frigg)]]
ইংরেজি "ফ্রাইডে" (Friday) শব্দটি এসেছে পুরোন ইংরেজির "ফ্রিগেদেগ" (frīgedæg) থেকে, যার মানে হলো "ফ্রিগের (Frige) দিন", যার ল্যাটিন অনুবাদ হলো "দিয়েয ভেনেরিস (Veneris)" বা ভেনেরিসের দিন। একই রূপ রয়েছে পুরোন উচ্চ জার্মান ভাষায় "ফ্রিয়াতাগ" (Frīatag) হিসেবে, আধুনিক জার্মান ভাষায় "ফ্রেইতাগ" (Freitag) হিসেবে এবং ডাচ ভাষায় "ভ্রিজদাগ" (Vrijdag) হিসেবে।

## ধর্মীয় প্রেক্ষাপট

### হিন্দুধর্ম
ভৃগু এবং কাব্যমাতার (উসনা) পুত্র শুক্রের নামে দিনটির নামকরণ করা হয়েছে । হিন্দুধর্মে, শুক্রবার দেবীর রূপ, যেমন দুর্গা, লক্ষ্মী, সরস্বতী, কালী বা পার্বতীর জন্য বিশেষ পালন করা হয় । শুক্রবার বিবাহিত মহিলাদের জন্য গুরুত্বপূর্ণ এবং তারা সেই দিন দেবীর পূজা করে।

### ইসলাম
[thumb|মালয়েশিয়ার [মসজিদ|মসজিদে মুসলমানদের শুক্রবার দিনের জুমআ'র নামায।]]
ইসলাম ধর্মমতানুযায়ী শুক্রবার দিনে সকল মুসলমান মসজিদে একত্রিত হয়ে ইমামের পিছনে দলবদ্ধভাবে জুম'আর নামায আদায় করেন। এই নামাযে সমসাময়িক বিষয়াদি সম্পর্কে খুৎবায় মুসলমানদেরকে অবহিত করা হয়। মুসলমান সংখ্যাগরিষ্ট দেশসমূহে তাই সাধারণত এই দিন সাপ্তাহিক ছুটি থাকে। যদিও খ্রিষ্টপ্রধান দেশসমূহে সাধারণত রবিবার সাপ্তাহিক ছুটি থাকে।
### খ্রিষ্টধর্ম
খ্রিষ্টধর্মের মতানুসারে ঈস্টারের আগের শুক্রবার দিনটিকে গুড ফ্রাইডে হিসেবে উদ্‌যাপন করা হয়। এই দিনে যিশুর ক্রুশবিদ্ধ হওয়াকে স্মরণ করা হয়।
### ইহুদি
ইহুদি মতানুসারে সাবাত উদাযাপন শুরু হয় শুক্রবার দিনের সূর্যাস্তের মাধ্যমে, আর চলতে থাকে শনিবার দিনের রাত নামার আগ পর্যন্ত।

## তথ্যসূত্র

বিষয়শ্রেণী:সপ্তাহের দিন
বিষয়শ্রেণী:শুক্রবার
বাংলাদেশের বড় নদীসমূহ

থাম্ব|মেঘনা নদী বাংলাদেশের অন্যতম বৃহত্তম নদী। এটি আমাদের দেশে অনেকের মধ্যে একটি। নিচে তালিকা দেওয়া আছে

নদীমাতৃক বাংলাদেশে অসংখ্য নদনদীর মধ্যে অনেকগুলো আকার এবং গুরুত্বে বিশাল। এসব নদীকে বড় নদী হিসেবে উল্লেখ করা হয়। বাংলাদেশের বৃহৎ নদীসমূহকে দুটি ভাগে বিভক্ত করা হয়ে থাকে। প্রথম ভাগে রয়েছে অভ্যন্তরীণ বড় প্রবাহসমূহ, যেগুলোর সংখ্যা ৩৪টি। দ্বিতীয় ভাগে রয়েছে বাংলাদেশের সঙ্গে ভারত ও মায়ানমারের আন্তঃসীমান্ত প্রবাহসমূহ। এগুলোর সংখ্যা ৫৭টি। নিম্নে এসব নদীর তালিকা যুক্ত করা হলো।

## বাংলাদেশের অভ্যন্তরীণ নদীপ্রবাহ

* করতোয়া
* শিব-বারনাই
* ছোট যমুনা-তুলশীগঙ্গা 
* গৌর- গুমানি 
* বড়াল 
* ঘাঘট-বাঙ্গালী-হুরাসাগর
* ইছামতি 
* কুমার-নবগঙ্গা 
* চিত্রা-ভৈরব 
* ভদ্রা-শ্রী
* শিবসা 
* পুশুর 
* গড়াই-মধুমতি
* চন্দনা-বারাসিয়া 
* কুমার-ভুবনেশ্বর 
* পদ্মা 
* আড়িয়াল খাঁ 
* কচা-বলেশ্বর 
* বিষখালী 
* বুড়িশ্বর 
* তেঁতুলিয়া 
* যমুনা 
* বংশী 
* ধলেশ্বরী 
* ব্রহ্মপুত্র 
* শীতলক্ষ্যা 
* মগড়া 
* ঘোড়াউত্রা 
* কালনী 
* মেঘনা 
* তিতাস 
* ডাকাতিয়া-নোয়াখাল 
* কুতুবদিয়া-মহেশখালী 


## বাংলাদেশ-ভারত-মায়ানমার সীমান্ত নদী প্রবাহ

* রায়মঙ্গল 
* ইছামতী-কালিন্দী
* বেতনা-কোদালিয়া
* ভৈরব-কপোতাক্ষ 
* মাথাভাঙ্গা
* গঙ্গা
* পাগলা
* আত্রাই
* পুনর্ভবা
* তেতুলিয়া
* টাংগন
* কুলিক বা কোকিল
* নাগর
* মহানন্দা
* ডাহুক
* করতোয়া
* তালমা
* ঘোড়ামারা
* দিওনাই-যমুনেশ্বরী
* বুড়িতিস্তা
* তিস্তা
* ধরলা
* দুধকুমার
* ব্রহ্মপুত্র
* জিঞ্জিরাম
* চিল্লাখালি
* ভোগাই
* সোমেশ্বরী
* দামালিয়া/যালুখালী
* নয়াগাঙ 
* উমিয়াম 
* যাদুকাটা
* ধলা
* পিয়াইন
* শারি-গোয়াইন
* সুরমা
* কুশিয়ারা
* সোনাই-বারদল
* জুরি
* মনু
* ধলাই
* লংলা
* খোয়াই
* সুতাং
* সোনাই
* হাওড়া
* বিজনী
* সালদা
* গোমতী
* কাকরাই-ডাকাতিয়া
* সিলোনিয়া
* মুহুরী
* ফেনী
* কর্ণফুলি
* নিতাই
* সাংগু
* মাতামুহুরী
* নাফ


## বৃহৎ নদীপ্রবাহের একটি ছক
বৃহৎ নদী হিসেবে উল্লেখ করা যায় এমন নদীসমূহ হচ্ছে: পদ্মা, মেঘনা, ব্রহ্মপুত্র, কর্ণফুলি, শীতলক্ষ্যা, গোমতী ইত্যাদি। নিম্নে বৃহৎ নদীগুলোর একটি সারণি দেয়া হলও।

## আরো দেখুন
* বাংলাদেশের নদীর তালিকা
*বাংলাদেশের ১০টি বড় নদীর  নাম ও পরিচিতি

## তথ্যসূত্র

*
নদী
বিষয়শ্রেণী:বাংলাদেশের পরিবেশ
নির্মলকুমার সেন

**নির্মলকুমার সেন** (১৮৯৮-১৩ জুন ১৯৩২) ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন অন্যতম ব্যক্তিত্ব। পূর্ববঙ্গে জন্ম নেয়া এই বাঙালি বিপ্লবী তৎকালীন ব্রিটিশ বিরোধী সশস্ত্র আন্দোলনে সক্রিয়ভাবে অংশ নেন এবং জীবন বিসর্জন করেন।

## জন্ম ও শৈশব ও বিপ্লবী দলে যোগদান
নির্মলকুমার সেন ১৮৯৮ সালে চট্টগ্রামের কোয়েপাড়া গ্রামে জন্মগ্রহণ করেন। তার পিতার নাম রসিকচন্দ্র সেন। ম্যাট্রিক পাস করে ডাক্তারি পড়ার জন্য চট্টগ্রাম এন. এম. স্কুলে ভর্তি হন। পরে লেখাপড়া ছেড়ে দিয়ে চট্টগ্রামের গুপ্ত বিপ্লবী দলে যোগদান করেন। অস্ত্র ও গোলাবারুদ সংগ্রহের উদ্দেশ্যে ১৯২০ সালে ব্রহ্মদেশে যান। এর পরে গান্ধীজীর অসহযোগ আন্দোলন-এ যোগদান করেন। ১৯২৪-এ গ্রেপ্তার হন এবং বিনা বিচারে ৩ বছর কারাবাসে কাটান। বিপ্লবী কাজে সক্রিয় ভূমিকা গ্রহণ করে অর্থ সংগ্রহ করেন।

## চট্টগ্রাম অস্ত্রাগার লুন্ঠন
গ্রেপ্তার থেকে মুক্তির পর পুনরায় বিপ্লবী কর্মকাণ্ডে অংশ নেন। ১৯৩০ সালে চট্টগ্রাম অস্ত্রাগার আক্রমণে বিশেষ ভূমিকা পালন করেন। জালালাবাদ পাহাড়ে ব্রিটিশ সৈন্যদের সঙ্গে দীর্ঘক্ষন যুদ্ধে করার পর গ্রেফতার এড়াতে পালিয়ে যান। ১৯৩২ এর ১৩ জুন ব্রিটিশ সৈন্যরা সূর্য সেন ও প্রীতিলতাসহ অন্যান্য বিপ্লবীদের ধরতে সাবিত্রী চক্রবর্তীর বাড়ি ঘেরাও করে। সৈন্যদের সাথে গুলিবিনিময়ের সময় সূর্যসেন ও প্রীতিলতা পালিয়ে যেতে সক্ষম হন। নির্মল সেনের সঙ্গী অপূর্ব সেনের গুলিতে ব্রিটিশ অফিসার ক্যাপ্টেন ক্যামেরুন নিহত হন। সংঘর্ষে গুলিবিদ্ধ হয়ে মারা যান নির্মল সেন।

## তথ্যসূত্র

বিষয়শ্রেণী:১৮৯৮-এ জন্ম
বিষয়শ্রেণী:১৯৩২-এ মৃত্যু
বিষয়শ্রেণী:চট্টগ্রাম জেলার বিপ্লবী
বিষয়শ্রেণী:ভারতবর্ষের স্বাধীনতা আন্দোলনের শহীদ
বিষয়শ্রেণী:পূর্ববঙ্গের ব্রিটিশ উপনিবেশবাদ বিরোধী বিপ্লবী
বিষয়শ্রেণী:অনুশীলন সমিতি
বিষয়শ্রেণী:২০শ শতাব্দীর রাজনীতিবিদ
বিষয়শ্রেণী:বাঙালি বিপ্লবী
স্মৃতি অম্লান

**স্মৃতি অম্লান** বাংলাদেশের স্বাধীনতা যুদ্ধের স্মৃতি বিজড়িত একটি স্মৃতিসৌধ। এটি রাজশাহী শহরের ভদ্রা এলাকায় অবস্থিত। রাজশাহী উন্নয়ন কর্তৃপক্ষের তত্ত্বাবধানে ১৯৯১ সালের ২৬শে মার্চ স্মৃতিসৌধটির আনুষ্ঠানিক উদ্বোধন হয়। স্মৃতিসৌধের মূল পরিকল্পনা করেছেন বিশিষ্ট মুক্তিযোদ্ধা ব্রিগেডিয়ার আবদুর রব। এর স্থপতি রাজিউদ্দীন আহমাদ।

## স্থাপত্য তাৎপর্য, অবস্থান এবং বিবরণ

শহরের শহীদ ক্যাপ্টেন বীরশ্রেষ্ঠ জাহাঙ্গীর সড়কের ভদ্রা মোড়ে এই স্মৃতিসৌধটি অবস্থিত। বাংলাদেশের অস্তিত্বের প্রতীক হিসাবে এর নামকরণ করা হয় 'অম্লান'। স্মৃতি অম্লান এর মূল স্তম্ভটি একটি গোলাকার বেদীর উপরে স্থাপিত। গোলাকার এই বেদীটির উচ্চতা ১.০৬ মিটার (৩ ফুট ৬ ইঞ্চি), চওড়ায় ১৩.৭০ মিটার (৪৫ ফুট) এবং বেদীর নিচে মূল স্তম্ভের ব্যাস ৯.৬৫ মিটার (৩১ ফুট ৮ ইঞ্চি)। স্মৃতি অম্লান স্মৃতিসৌধের বেদীমূলে আছে নীল-অভ্র পাথরের আচ্ছাদন। বাংলাদেশের মহান স্বাধীনতা যুদ্ধের সময় প্রায় দু'লক্ষ নির্যাতিতা মা-বোনের বেদনার প্রতীক হিসাবে এই পাথরের আচ্ছাদনকে দেখানো হয়েছে।

মূল গোলাকার বেদীর কেন্দ্রস্থল থেকে তিনটি স্তম্ভ সরলভাবে ঊর্ধ্বমুখে স্থাপিত। এই তিনটি স্মৃতিস্তম্ভের উচ্চতা ভূমি থেকে প্রায় ২৪.০০ মিটার (৮০ ফুট)। প্রতিটি স্তম্ভের বাইরের দিকে ২৪টি করে ধাপ রয়েছে। ১৯৪৭ থেকে ১৯৭১ সাল পর্যন্ত বিভিন্ন পর্যায়ের স্বাধীনতা আন্দোলনের অগ্রগতি নির্দেশ করতে ব্যবহার করা হয়েছে এই ২৪টি ধাপ। এছাড়া প্রতিটি স্তম্ভে ১০টি করে মোট ৩০টি ছিদ্র রয়েছে। এই ৩০টি ছিদ্রকে যুদ্ধে শহিদ ৩০ লক্ষ মানুষের অবদানের প্রতীক হিসাবে রাখা হয়েছে।

স্তম্ভের শীর্ষপ্রান্তে মূল স্তম্ভের ব্যাস ২.৮০মিটার (৯ ফুট ২ ইঞ্চি)। স্তম্ভতিনটির শীর্ষে একটি গোলক রয়েছে। গোলকের ব্যাস ৩ মিটার (১০ ফুট)। আর ভূমি থেকে গোলকের নিচ পর্যন্ত স্তম্ভের উচ্চতা ২১.৬৪ মিটার (৭১ ফুট)। এই গোলক দিয়ে ১৯৭১ সালে মহান মুক্তিযুদ্ধ এর মাধ্যমে স্বাধীনতা প্রাপ্তিকে এবং স্বাধীনতার তীব্র উপস্থিতিকে সূর্যের প্রতীকে স্থাপন করা হয়েছে ।

"স্মৃতি অম্লান" দেশের একটি অতুলনীয় স্থাপত্য। এই ধরনের স্থাপত্য নিদর্শন এবং প্রতীকী উপস্থাপন দেশের অন্য কোথাও দেখা যায় না। বর্তমানে "স্মৃতি অম্লান" এর রক্ষণা-বেক্ষনের বর্তমান দায়িত্ব পালন করছে রাজশাহী সিটি কর্পোরেশন।

## তথ্যসূত্র

বিষয়শ্রেণী:বাংলাদেশের স্বাধীনতা যুদ্ধের স্মৃতিস্তম্ভ ও স্মারক
বিষয়শ্রেণী:রাজশাহী জেলা
বিষয়শ্রেণী:১৯৯১-এর ভাস্কর্য
বৃহস্পতি (দ্ব্যর্থতা নিরসন)

**বৃহস্পতি** বলতে বোঝানো হতে পারে -
* বৃহস্পতি (দেবতা)দেবগুরু বৃহস্পতি হিন্দু শাস্ত্র মতে দেবতাদের গুরু
* বৃহস্পতিবার - সপ্তাহের একটি বারের বাংলা নাম;
* বৃহস্পতি (গ্রহ) - সৌরজগতের একটি গ্রহ;
* বৃহস্পতি মুনি - হিন্দু ধর্মীয় একজন শাস্ত্রবিদ।